Orang Kata ‘Cukur Bantal’, Tapi Ini Sebenarnya Punca Rambut Bayi Tak Tumbuh Sekata

“Haritu masa baru lahir rambut lebat, ni lepas dah cukur kenapa lambat pulak tumbuh. Dah tu tumbuh pun tak sekata. Kenapa jadi macam ni ye?”
Sesetengah bayi akan lahir dengan berambut lebat dan ada juga yang rambutnya sedikit. Walau bagaimanapun rupa rambut bayi semasa lahir, rambut ini biasanya akan dicukur hingga botak kerana ia menjadi sebahagian daripada sunnah menyambut kelahiran bayi. Bukan saja orang Islam yang mengamalkannya, malah orang bukan Islam juga mencukur rambut bayi sama ada disebabkan faktor kepercayaan mahupun kesihatan.

Ada orang kata, rambut bayi makin tumbuh lebat selepas dicukur. Tapi bukan begitu yang terjadi pada kesemua bayi. Malah, ada yang mula panik bila rambut bayi tak tumbuh-tumbuh. Tak kurang juga yang berasa segan apabila tumbuh bertompok-tompok di atas kepala atau tumbuh di sebahagian kawasan saja. Orang-orang tua menggelarkannya sebagai ‘cukur bantal’. Tapi, tahukah anda apa sebenarnya yang berlaku kepada proses pertumbuhan rambut bayi?
4 Punca Rambut Bayi Tak Tumbuh Sekata
1. Posisi Baring Bayi
Antara alasan yang paling mempengaruhi pertumbuhan rambut bayi adalah disebabkan posisi bayi yang selalu berbaring.

Menurut pakar, apabila tekanan yang diterima di satu kawasan lebih keras dan lama jika dibandingkan dengan lokasi lain, ia akan melambat kan pertumbuhan rambut. Oleh sebab itu, rambut bayi lazimnya lambat tumbuh pada bahagian belakang kerana bayi menghabiskan kebanyakan masa mereka dalam keadaan berbaring secara terlentang.

Selain itu, bayi yang kerap didukung juga akan mengalami pertumbuhan rambut yang minimal pada bahagian sisi kiri dan kanan.
Berikutan itu, ada pakar mengesyorkan supaya ibu bapa menggalakkan bayi meniarap ketika dia berjaga. Bukan saja bayi dapat melatih kekuatan otot, ‘tummy time’ ini juga boleh mengelakkan bayi mengalami Flat Head Syndrome dan kebotakan pada kawasan belakang kepalanya.
Foto Kredit: boppy.com
2. Pertumbuhan Rambut Mengalami Fasa ‘Rehat’
Menurut BabyCenter.com, pertumbuhan rambut berlaku dalam fasa di mana seseorang akan mengalami kira-kira tiga tahun pertumbuhan dalam mana-mana satu folikel rambut diikuti dengan kira-kira tiga bulan fasa rehat secara purata. Fasa rehat ini tidak berlaku kepada semua rambut sekaligus, sebaliknya ia berlaku pada folikel yang berbeza pada masa yang berlainan.
Bagi orang yang mempunyai rambut panjang, ianya tidak akan kelihatan dengan jelas, tapi bagi bayi yang botak, anda mungkin dapat melihat tempoh ini. Apapun anda tak perlu risau kerana rambut akan menyambung semula proses pertumbuhannya.
Foto Kredit: top10homeremedies.com
3. Penurunan Kadar Hormon
Pertumbuhan rambut yang tak sekata atau bald spot juga boleh berpunca daripada hormon. Menurut ahli paediatrik, Alison Mitzner, dalam 6 bulan pertama selepas kelahiran akan berlakunya penurunan paras hormon pada bayi dan ibu.
Antara kesan akibat penurunan paras hormon ini adalah keguguran rambut dan ia adalah sesuatu yang normal pada bayi.
Foto Kredit: babycenter.com
4. Kondisi Kulit Kepala Bayi
Selain faktor semulajadi yang disebutkan di atas, bayi juga boleh mengalami pertumbuhan rambut yang tidak sekata akibat kondisi kulit kepala bayi iaitu kerak kepala atau cradle cap.
Kerak kepala berwarna kekuningan dan agak berminyak atau bahasa saintifiknya infantile seborrheic dermatitis digelar kelemumur pada rambut kanak-kanak atau dewasa. Kondisi ini turut boleh mengakibatkan berlakunya gangguan pada pertumbuhan rambut bayi yang sihat.
Jika ini berlaku, cuba dapatkan rawatan dan berbincanglah dengan doktor atau ahli farmasi untuk mendapatkan produk penjagaan kulit kepala yang sesuai.
Foto Kredit: mommyhood101.com
Bila Rambut Bayi Akan Tumbuh Semula?
Pertumbuhan rambut bayi yang tak sekata adalah normal dan tidak perlu anda risaukan. Fasa ini hanya sementara dan selalunya rambut bayi akan tumbuh semula tanpa memerlukan sebarang rawatan kecuali jika ia disebabkan oleh penyakit kulit.
Seandainya bayi anda mengalami rambut gugur atau botak akibat hormon, ia dijangka akan tumbuh semula ketika berusia sekitar 6 bulan kerana dalam tempoh ini hormon telah kembali stabil. Dalam tempoh itu juga, kebanyakan bayi sudah mula aktif bergerak dan tidak lagi sentiasa berbaring terlentang. Perkembangan ini sepatutnya menggalakkan proses pertumbuhan rambut bayi.
Apapun, tak ada apa-apa yang tak comel pada bayi walaupun mereka botak atau mengalami ‘cukur bantal’. Bahkan, inilah yang membuatkan mereka lebih unik!


Guna Banyak Produk Tapi Masih Tak Berkesan? Nah, Cuba 5 Tips Alami Rambut Gugur Ini

Masalah rambut gugur tidak lagi asing terutama dalam kalangan wanita. Boleh jadi, ia punca para wanita stres terutama apabila mencuba pelbagai produk tetapi semuanya masih tidak berkesan. Sebenarnya banyak punca rambut gugur berlaku tetapi boleh dikatakan setiap wanita pernah mengalami masalah ini.
Untuk pengetahuan, ada je cara alami untuk atasi masalah rambut gugur daripada asyik membazir membeli produk yang tidak pasti keberkesanannya. Bukan sahaja membazir wang, malah tenaga anda turut dibuang begitu sahaja apabila asyik kerap mencuba produk. Jom ikuti perkongsian penulis mengenai tips hentikan masalah rambut gugur.

Baca juga: 4 Tips Rambut Gugur Ketika Mengandung. Jangan Panik!
5 TIPS ATASI MASALAH RAMBUT GUGUR
TIPS ATASI MASALAH RAMBUT GUGUR #1. KELAPA & KUNING TELUR

Tips ini khas untuk wanita yang mempunyai rambut nipis dan tidak bermaya. Kuning telur tinggi dengan kandungan vitamin yang boleh membaiki helai rambut rosak dan mencegah kerosakan yang lain.

Cara membuat masker ini ialah tambahkan satu kuning telur ke dalam mangkuk. Kemudian, tambahkan dua sudu besar minyak rambut berasaskan kelapa padanya. Campurkan dengan betul dan sapukan masker anda pada rambut lembap.
Untuk mengelakkan pes daripada minitis, pakai topi mandi (shower cap). Biarkan ia selama 20 minit dan kemudian bilas dengan air sejuk.
TIPS ATASI MASALAH RAMBUT GUGUR #2. AMLA, SHIKAKAI & KELAPA

Amla tinggi dengan kandungan antioksidan dan  vitamin C yang berupaya mengekalkan kulit kepala sihat dan meningkatkan pertumbuhan rambut. Di samping itu, serbuk shikakai boleh menguatkan akar rambut dari mudah patah.
Apabila dicampur dengan minyak rambut berasaskan kelapa, anda akan dapat masker yang boleh menyuburkan rambut dari dalam ke luar dengan baik.
Caranya adalah gaulkan kesemua dan biarkan adunan itu mendidih. Seterusnya, tapis dan biarkan seketika sehingga ia menjadi suam. Kemudian, anda sudah boleh mengurut masker ke rambut dan biarkannya semalaman. Akhir sekali, basuh dengan syampu biasa pada keesokan harinya.
3. COCO-LEMON

Lemon memiliki kandungan yang tinggi dengan vitamin C, di mana ia mampu menolong dalam penghasilan kolagen. Kolagen seperti umum tahu, berfungsi meningkatkan pertumbuhan rambut.
Selain itu, sifat antikulat lemon bertindak menjaga kulit kepala supaya bersih dan membuka liang tersumbat, sangat membantu untuk wanita dengan rambut berminyak.
Cara membuat masker ini adalah tambah satu sudu minyak rambut berasaskan kelapa dan satu sudu jus lemon ke dalam mangkuk dan campurkan. Anda boleh sapukan campuran ini pada rambut kering dan biarkannya selama 15 minit. Akhir sekali, basuh rambut dengan syampu mengikut rutin biasa anda.
4. KELAPA & MADU

Madu menolong mengekalkan kelembapan dan juga menambah kilauan pada rambut. Masker rambut ini paling mudah disediakan dan baik untuk kesihatan rambut.
Cara penyediaannya ialah tambahkan satu sudu besar minyak rambut berasaskan kelapa yang dipanaskan dan satu sudu besar madu asli dalam mangkuk. Kacau rata sehingga terbentuknya suatu adunan.
Anda boleh menyapukan masker ini pada kulit kepala serta rambut dan kemudian biarkannya selama kira-kira 20 minit. Untuk hasil terbaik, bilas bersih rambut dengan air suam.
5. KELAPA & PISANG

Pisang membuatkan rambut jadi lembut, mengekalkan keanjalan semulajadi dan juga menghalang hujung bercabang dan pecah.
Caranya adalah mudah juga, masukkan setengah pisang dan satu sudu besar minyak rambut berasaskan kelapa dalam pengisar dan kisar campuran ini hingga sebati.
Setelah terjadinya satu pes, masukkan ke dalam mangkuk dan anda boleh mengurut kulit kepala dengannya. Seterusnya, biarkan selama 20 minit sebelum rambut dibilas menggunakan syampu biasa.
Cuba 5 tips alami di atas, barang pun senang dapatkan di pasaran! Lepas ini, tiada lagi rungutan daripada para wanita mengenai rambut gugur mereka yang seperti tiada pengakhirannya. Duit pun jimat, paling penting rambut kekal sihat. Apa lagi? Selamat Mencuba!
Sumber: Mstar


Rambutan Banyak Tak Tahu Buat Apa? Ini Cara Buat Jus Rambutan Yang Fresh!

Jus buah-buahan sudah pasti menjadi kegilaan ramai. Lebih-lebih lagi jika diminum ketika cuaca panas terik, memang puas dan hilang dahaga.
Selain menggunakan buah oren atau tembikai, apa kata anda mencuba satu resepi baru? Sekarangkan musim buah rambutan, pasti banyak buah rambutan di rumah anda.  Daripada buang atau tidak dimakan bolehlah cuba resepi jus rambutan ini. Pasti sedap dan menyegarkan.

Baca juga: Resepi Burger Terung, Memang Sesuai & Sedap Untuk Diet!
RESEPI JUS RAMBUTAN HOMEMADE, PASTI PUAS!
BAHAN-BAHAN:
– Isi rambutan

– Air perahan limau nipis (nak sedap pakai limau kasturi sebab lagi wangi)

– Gula secukup rasa

– Daun pudina

– Ais
– Air kosong
CARA-CARA MEMBUATNYA:
1. Air perahan limau nipis dibancuh dengan gula dan air.
2. Letakkan isi rambutan dan daun pudina lalu masukkan ke dalam peti sejuk seketika.
3. Setelah dibiarkan di dalam peti sejuk, boleh dituang bancuhan tadi ke dalam gelas dan dicampur ais.

Kombinasi rasa masam, manis dan segar. Nak letak asam boi dan biji selasih pun boleh. Selamat mencuba ya.
Sumber: Azizah Ibrahim Via Masak Apa Hari Ini


Normal Ke Tidak Kaki Bengkak Semasa Hamil? Ini Penjelasan Doktor & Cara Rawatan

Kebanyakan wanita hamil akan mengalami masalah kaki bengkak dan ia boleh menyebabkan ibu mengandung tidak selesa. Kandungan yang semakin membesar adalah salah satu punca yang menyebabkan kaki ibu hamil bengkak. Tapi, adakah kaki bengkak ketika hamil ini normal atau membahayakan? Jadi, doktor ini jelaskan tentang masalah ini dan langkah kurangkan bengkak pada kaki ibu mengandung.
KAKI BENGKAK SEMASA HAMIL – BAHAYA KE?

Apabila bayi semakin membesar, lebih-lebih lagi selepas 20 minggu, rahim anda memberi tekanan kepada saluran darah di pelvis sekaligus menjejaskan salur darah besar yang menerima darah daripada anggota badan bahagian bawah.
Salur darah yang dipanggil inferior vena cava ini terletak pada bahagian kanan badan. Tekanan yang diterimanya menyebabkan peredaran darah di bahagian itu menjadi perlahan dan mengakibatkan darah terkumpul. Tekanan daripada darah yang terkumpul ini memaksa air turun dan keluar melalui salur darah kecil (kapilari) masuk ke dalam tisu-tisu pada tapak kaki dan buku lali. Biasanya, air ini akan diserap oleh badan. Kadang kala, wanita hamil juga menyimpan lebih banyak air daripada biasa, dan ini menambahkan lagi kebengkakan.

Anda mungkin mendapati kebengkakan ini lebih teruk pada waktu petang dan malam, dan lega sedikit pada waktu pagi setelah anda bangun dari tidur. Pada sebelah petang, anda mungkin dapat lihat jika anda tekan kulit di sekitar buku lali, kulit itu tidak menganjal dan serta-merta kembali kepada keadaan asalnya.

Menjelang hujung-hujung kehamilan, tangan anda juga mungkin menjadi bengkak dan cincin yang anda pakai akan terasa ketat. Bengkak kaki ini adalah perkara biasa, terutamanya pada trimester ketiga. lebih kurang 50-80% wanita hamil yang sihat akan mengalaminya.
TIPS UNTUK KURANGKAN BENGKAK PADA KAKI
1.Minum air yang mencukupi.

Kebanyakan pesakit takut untuk minum air kerana beranggapan bahawa minum air yang banyak akan menyebabkan kaki lebih membengkak. Seperti apa diterangkan di atas, badan kita akan mengalami dehidrasi yang teruk kerana air di dalam salur darah sudahpun keluar dari salur darah. Dehidrasi dalam saluran darah akan menyebabkan darah menjadi lebih pekat dan pembekuan darah senang terjadi. Hal ini akan mengundang kepada masalah lain seperti thrombosis.
2.Tinggikan kaki semasa baring.

Letakkan bantal di bawah kaki supaya aras kaki menjadi lebih tinggi dari pada paras dada. Tarikan graviti boleh mengurangkan pengumpulan air pada kaki dan membantu pengaliran darah.
3.Baring mengiring di sebelah kiri badan.

Dengan mengamalkan posisi ini, janin tidak akan menekan salur darah inferior vena cava dan pengaliran darah ke jantung akan lebih baik.
4.Selalu bergerak ke sana kemari.

Pergerakan aktif adalah lebih baik untuk anda kerana pengaliran darah akan lebih lancar. Secara tidak langsung, ia boleh mencegah pembentukan darah beku pada salur darah kaki.
5.Compression stockings.

Stokin ini tidak sama seperti stokin harian yang biasa kita guna. Stokin ini direka khas untuk membantu melancarkan pengaliran darah pada kaki. Ianya mempunyai keregangan tersendiri dan perlu diukur dengan tepat daripada aras paha hingga ke tapak kaki. Setiap bahagian setokin ini mempunyai tekanan dan keregangan yang berlainan. Compression stocking ini digalakkan penggunaannya pada waktu malam semasa tidur untuk disesuaikan dengan pengaliran darah menjadi perlahan semasa baring.
6.Kasut yang selesa.

Sila gunakan kasut yang selesa, bertapak rata dan sesuai dgn bentuk kaki untuk mengelakkan tekanan pada kaki yang boleh menyebabkan kesakitan. Jangan plak nak melaram dengan kasut tinggi. silap haribulan jatuh plak.
BENGKAK TERUK, KAKI BENGKAK SEBELAH SAJA TIDAK NORMAL

Perlu ambil perhatian, sekiranya bengkak ini sangat teruk sampai ke paras pinggang melibatkan faraj, bukan la bengkak biasa ketika hamil. boleh jadi tanda-tanda awal pre-eclampsia. Hal ini perlu diperiksa dengan teliti oleh doktor untuk memastikan tekanan darah anda normal.
Selain dari itu, kaki bengkak juga boleh disebabkan oleh Nephrotic syndrome. Penyakit ini berpunca daripada masalah penapisan pada buah pinggang yang menyebabkan protein dan air dikumuhkan keluar daripada salur darah badan kita. Masalah ini memerlukan perhatian doktor pakar buah pinggang kerana ia boleh menyebabkan kegagalan fungsi buah pinggang secara kekal jika dibiarkan tanpa rawatan.

Kalau kaki saya bengkak sebelah saja. macam mana?
TIDAK NORMAL dan memerlukan pemerhatian doktor. boleh jadi masalah deep vein thrombosis atau darah beku yang tersumbat pada saluran darah kaki . Kadang kala, ia juga boleh disebabkan oleh penyakit-penyakit darah yang tidak pernah kita ketahui seperti antiphospholipid syndrome, thrombophilia atau bentuk salur darah yang tidak normal. Sekiranya tidak dikesan dengan lebih awal, darah beku pada kaki ini boleh pecah pada bila-bila masa. Ketulan darah beku yang lebih kecil ini akan mbergerak ke arah jantung dan paru-paru. Hal ini boleh menyebabkan kematian secara tiba-tiba. Justeru itu, amatlah penting untuk mengesan penyakit deep vein thrombosis ini lebih awal supaya rawatan dapat diberikan dengan kadar segera.

Jangkitan kuman boleh sebabkan kaki bengkak – dinamakan cellulitis. Hal ini berpunca daripada gigitan serangga ( tanpa kita sedari ) atau dari kaki yang luka. Boleh sembuh jika rawatan antibiotik dimulakan awal. Walaupun bengkak kaki ni boleh jadi normal semasa hamil, ada keadaan-keadaan dimana bengkak kaki ni tanda-tanda kepada masalah yang lebih serius. jangan acah-acah pandai, dapatkan nasihat dan pemeriksaan dari yang bertauliah.
Ikhlas,
Doktor yg tak mengandung, tapi ‘bengkak’ satu badan.
Sumber: Muhammad Izzat


Rancang Keluarga? Pakar Kongsi Lelaki Pun Boleh Merancang Guna Kaedah Vasektomi

“Merancang keluarga” bukanlah hanya tugas isteri sahaja.
Menurut Portal MyHealth (Kementerian Kesihatan Malaysia), merancang keluarga bermaksud menentukan bilakah masa yang sesuai untuk mempunyai anak, jarak kehamilan dan berapakah bilangan yang diingini oleh pasangan itu.

APA ITU VASEKTOMI?

Vasektomi ialah pembedahan kecil yang dilakukan kepada lelaki. Prosedur vasektomi dilakukan dengan memotong/mengikat/menutup saluran yang dilalui sperma, iaitu vas deferens.

KAEDAH RINGKAS YANG BERKESAN
Vasektomi kurang popular di Malaysia kerana ianya kaedah kontrasepsif yang kekal.

Menurut Dr Suriati Akmal Mahari, Konsultan Obstretrik & Ginekologi KPJ Rawang, kaedah vasektomi lebih mudah dan boleh dilakukan di klinik dengan hanya bius setempat. Tidak seperti kaedah ikat bagi wanita (ikat tiub fallopian), yang memerlukan prosedur penuh dilakukan di dewan bedah.
Keberkesanan vasektomi hampir sama seperti kaedah ikat bagi wanita. Vasektomi menghalang sperma menjangkaui air mani. Kesannya, telur wanita tidak dapat disenyawakan kerana ketiadaan sperma dalam air mani.
Tonton video penuh “Merancang Keluarga” hanya di Youtube Sirap Limau Official.


Rancangan Hebat Bulan Jun di Disney Channel!

Hai!
Tontonilah rancangan-rancangan ini pada bulan Jun di Disney Channel (Saluran Astro 615)!

Sambutan Ulangtahun ke-30 Disney Pixar

13 – 17 Jun, Isnin ke Jumaat, 8 malam

Disney Pixar menyambut 30 tahun membawa magis kepada dunia dan Disney Channel bakal memperingati sambutan ini dengan filem Disney Pixar kegemaran anda pada setiap malam minggu ini! Pada 17 Jun, jangan terlepas Luxor Jr, siaran ringkas Pixar yang pertama, filem animasi computer pendek yang menampilkan Toy Story, dan SIARAN PERDANA Toy Story at 20: To Infinity and Beyond pada jam 8 malam!

Sabtu di Disney Channel
18 Jun, Sabtu, 9 pagi
Saksikan Wicked World TV Special pada jam 9 pagi, diikuti dengan SIARAN PERDANA sesi Descendants Sing-Along pada 9.30 pagi. Akhiri pagi yang indah dengan SIARAN PERDANA Star Darlings Friendship pada jam 11.30 pagi.

Dream Big Princess- Tangled
25 Jun, Sabtu, 9 pagi
Tontoni Disney Channel dan saksikan filem Tangled, diikuti dengan Tangled Ever After. Pastikan anda tidak terlepas SIARAN PERDANA I Dream-Rapunzel, dan Tangled as told by Emoji.


Pengambilan Murid Tingkatan 1 Rancangan Khas Pendidikan Yayasan Selangor 2021 Dibuka 1 Disember

Pengambilan Murid Tingkatan 1 di bawah Rancangan Khas Pendidikan Kementerian Pendidikan Malaysia Yayasan Selangor Akan Dibuka Pada 1 Disember 2020!
Apakah Rancangan Khas Pendidikan Yayasan Selangor?
Rancangan Khas Kementerian Pelajaran Dan Yayasan Selangor adalah program bersama antara Kementerian Pelajaran dan Yayasan Selangor bagi tujuan pengambilan dan penempatan pelajar-pelajar tingkatan satu ke sekolah-sekolah terkemuka di Wilayah Persekutuan Kuala Lumpur dan negeri Selangor Darul Ehsan serta tinggal di asrama-asrama Yayasan Selangor.

Program ini bertujuan untuk membantu pelajar-pelajar miskin tetapi berpotensi cemerlang dalam pelajaran dengan memberikan kemudahan-kemudahan pelajaran kepada mereka.
Pelajar-pelajar ini diberikan bimbingan akademik seperti kelas tuisyen, latih-tubi dan seminar peperiksaan yang dibimbing oleh guru-guru pakar.

Kriteria Kelayakan Permohonan

Mendapat sekurang-kurangnya BAND 3 di dalam semua matapelajaran Pentaksiran Bilik Darjah Tahun 6 di sekolah rendah.
Bersekolah rendah di Negeri Selangor (keutamaan untuk pelajar luar bandar) dan sekolah rendah di bawah Kementerian Pendidikan Malaysia.
Pemohon atau ibu atau bapa lahir di Selangor atau bermastautin sekurang-kurangnya 10 tahun (pemastautin mesti mengisi Borang Pengesahan Pemastautin).
Pemohon dari keluarga yang mempunyai pendapatan per kapita (pendapatan ibu bapa bahagi jumlah tanggungan) kurang RM2000.00 sebulan.
Pemohon, ibu dan bapa adalah warganegara Malaysia.
Pemohon sihat fizikal, mental dan emosi dengan mendapat pengesahan doktor. Pemohon tidak cacat fizikal yang menyukarkan bergerak atau berjalan seperti naik turun bas, bersukan dan lain-lain.

Foto Kredit: Yayasan Selangor

Asrama / Sekolah Pilihan
ASRAMA / SEKOLAH PILIHAN :

Asrama Pusat Yayasan Selangor
Asrama Daerah Yayasan Selangor
Tanpa Asrama / Berulang Dari Rumah

A. Asrama Pusat Yayasan Selangor
Asrama Pusat Yayasan Selangor adalah asrama di bawah Pengurusan Yayasan Selangor sepenuhnya.
Pelajar-pelajar akan bersekolah di sekolah-sekolah terpilih di bawah kawalan Jabatan Pendidikan Negeri Selangor (JPNS).
Terdapat 2 buah Asrama Pusat yang berada di bawah Pengurusan Yayasan Selangor iaitu :

Asrama Yayasan Selangor Sabak Bernam (AYSSB)
Asrama Yayasan Selangor Klang (AYSK)

Persekolahan Pelajar Asrama Pusat
Pelajar akan bersekolah di salah sebuah sekolah berikut berdasarkan kriteria-kriteria tertentu yang ditetapkan oleh JPNS dan Yayasan Selangor iaitu :
AYSSB
SMK Ungku Aziz, Sabak Bernam (Lelaki)
AYSK

SMK Tinggi Klang, Klang (Lelaki)
SMK Tengku Ampuan Rahimah, Klang (Lelaki / Perempuan)
SMK (P) Methodist, Klang (Perempuan)
SMK Convent, Klang (Perempuan)
SMK Methodist ACS, Klang (Lelaki)
SMK (P) Bukit Kuda, Klang (Perempuan)

B. Asrama Daerah Yayasan Selangor
Asrama Daerah Yayasan Selangor adalah asrama harian di bawah Kementerian Pendidikan Malaysia yang diberikan kuota untuk menempatkan para pelajar Yayasan Selangor.
Asrama Daerah Yayasan Selangor terletak di Negeri Selangor dan di Wilayah Persekutuan Kuala Lumpur.
Asrama Daerah yang terletak di Negeri Selangor adalah di bawah kawalan Jabatan Pendidikan Negeri Selangor (JPNS), manakala Asrama Daerah yang terletak di Wilayah Persekutuan Kuala Lumpur adalah di bawah kawalan
Jabatan Pendidikan Wilayah Persekutuan Kuala Lumpur (JPWP).
Para pelajar ini tertakluk kepada peraturan yang ditetapkan oleh pihak sekolah dan Yayasan Selangor.
Asrama Daerah di Negeri Selangor & Wilayah Persekutuan terdiri daripada :
i) Daerah Sabak Bernam

SMK Ungku Aziz, Sabak Bernam (Perempuan)
SMK Sungai Besar (Lelaki/Perempuan)
SMK Munshi Abdullah, Sg Air Tawar (Lelaki / Perempuan)
SMK Bagan Terap (Lelaki / Perempuan)
SMK Dato’ Mustaffa, Sekinchan (Perempuan)

ii) Daerah Kuala Selangor

SMK Dato’ Harun, Tanjong Karang (Lelaki / Perempuan)
SMK Pengkalan Permatang (Lelaki / Perempuan)

iii) Daerah Hulu Selangor

SMK Kuala Kubu Bharu (Lelaki / Perempuan)

iv) Daerah Petaling

SMK Damansara Utama (DLP Program) (Lelaki / Perempuan)
SMK Shah Alam (Lelaki / Perempuan)
SMK Tinggi Kajang (Lelaki)

v) Daerah Hulu Langat

SMK Sultan Abdul Aziz Shah, Kajang (Lelaki / Perempuan)
SMK Jalan Tiga (Kelas Aliran Agama) (Lelaki / Perempuan)

vi) Daerah Kuala Langat

SMK Telok Panglima Garang ( Lelaki / Perempuan)
SMK Banting (Lelaki / Perempuan)
SMK Bukit Changgang (Lelaki / Perempuan)

x) Daerah Sepang

SMK Seri Sepang (Lelaki / Perempuan)

xi) Wilayah Persekutuan

SMK Victoria (lelaki sahaja)

C. Tanpa Asrama / Berulang dari Rumah
Pelajar-pelajar akan bersekolah di sekolah-sekolah terpilih di bawah kawalan Jabatan Pendidikan Negeri Selangor (JPNS) dan Jabatan Pendidikan Wilayah Persekutuan Kuala Lumpur (JPWP).
Pelajar berulang alik ke sekolah dari rumah masing-masing.
Para pelajar akan ditempatkan di salah sebuah sekolah berikut :
Selangor

SMK (P) Sri Aman, Petaling Jaya (DLP Program) (Perempuan)
SMK (P) Assunta, Petaling Jaya (Perempuan)
SMK (L) Bukit Bintang, Petaling Jaya (Lelaki)

Wilayah Persekutuan Kuala Lumpur

SMK Aminuddin Baki (Lelaki / Perempuan)
SMK Seri Bintang Utara (Lelaki / Perempuan)

Foto Kredit: Yayasan Selangor
2 KAEDAH PERMOHONAN
1) KAEDAH PERTAMA:-

Mengisi Borang Permohonan (ATAS TALIAN) dan Memuat Naik (UPLOAD) Dokumen yang Diperlukan Sebelum 14 Disember 2020.
Cetak dan Hantar Borang Berserta Dokumen yang Lengkap & Disahkan Selewat-Lewatnya Pada 21 Disember 2020.

2) KAEDAH KEDUA:-

Mengisi Borang yang Dimuat Turun (DOWNLOAD) di Laman Sesawang Yayasan Selangor.
Hantar Borang Berserta Dokumen yang Lengkap & Disahkan Sebelum atau Pada 21 Disember 2020.

Untuk Makluman Lanjut, Sila Rujuk Seperti Lampiran Atau Terus Layari:-
https://yayasanselangor.org.my/pengambilan-murid…/
Tarikh Permohonan
Tarikh Permohonan Dibuka : 1 Disember 2020
Tarikh Permohonan Ditutup : 14 Disember 2020
Tarikh Akhir Hantar Dokumen : 21 Disember 2020
Muat turun Brosur di SINI.
Borang Permohonan
1) Borang Permohonan Tingkatan 1 2021 (Atas Talian) akan dibuka pada 1 Disember 2020
2) Borang Permohonan Tingkatan 1 2021 (Muat Turun) akan dibuka pada 1 Disember 2020
3) Borang Pengesahan Pemastautin
4) Borang Pengesahan Pendapatan
Maklumat Lanjut
Untuk maklumat lanjut tentang Rancangan Khas Pendidikan Yayasan Selangor, sila hubungi:
Bahagian Hal Ehwal Pelajar
Yayasan SelangorTingkat 17,
Menara Yayasan Selangor,
No. 18A, Persiaran Barat,
46000 Petaling Jaya, Selangor
Tel : 03-7669 1218 / 1158 / 1177 / 1150 / 1141
Faks : 03-7954 1790 / 1862
Email : [email protected]
Layari laman web rasmi : https://yayasanselangor.org.my/rancangan-khas-pendidikan-yayasan-selangor-maklumat-am/


5 Rancangan Realiti & Hiburan Korea Wajib Tonton Bersama Seisi Keluarga!

Bagi yang selalu sangat menonton drama atau filem Korea, apa kata anda berehat sekejap dan cuba layan pula rancangan realiti dan hiburan televisyen dari negara tersebut. Bukan sahaja rancangan realiti yang menghiburkan dan pelbagai termasuk tema yang menyeronokkan, tetapi juga selebriti Korea terkenal, pelakon dan idola K-Pop.
Rancangan-rancangan ini juga ada peminat dari seluruh dunia tau. Paling penting, sesuai sanagt ditonton bersama keluarga tercinta!

Baca juga: 7 Cara Artis Korea Ini Disiplinkan ‘Triplet’nya Hingga Dipuji Ahli Psikologi
5 RANCANGAN REALITI & HIBURAN KOREA WAJIB TONTON BERSAMA SEISI KELUARGA!
1. THE RETURN OF SUPERMAN

Kebiasaannya peranan ibu di rumah adalah menggalas tugas untuk menjaga anak-anak kecil sementara bapa pergi mencari rezeki . Namun, bagaimana pula jika peranan itu diberikan kepada si suami dalam tempoh 48 jam tanpa bantuan tulang rusuknya di sisi? Ha! menarik bukan?

Realiti TV ini memaparkan kehidupan pelbagai pasangan selebriti bersama anak-anak mereka. Di mana bapa diberikan tugasan menjaga anak dalam tempoh 2 hari sementara ibu diizinkan keluar untuk pergi bercuti, membuat aktiviti kesukaan atau berehat.
Waktu bapa di rumah pula, akan meneroka pelbagai aktiviti bersama anak dan melaksanakan pesanan yang diberikan isteri. Di situ, dapat mengeratkan lagi hubungan bapa dan anak serta merasai sendiri pengalaman seorang isteri menjaga anak. Kadang-kadang ada juga rakan-rakan artis yang datang bertemu kanak-kanak ini.
Bahkan, boleh lihat sendiri bagaimana kesukaran si bapa menjaga ramai anak  dan anak kembar. Ada tu selain ada kembar 2, kembar 3 pun ada. Ada juga yang mempunyai 5 orang anak tetapi memiliki 2 pasang kembar. Hmm, boleh ke uruskan anak seorang diri tu?
Malah, anak-anak yang pernah muncul di rancangan ini bukan biasa-biasa geliga mereka. Ada yang seawal 2 tahun lebih sudah petah bercakap dan mempunyai memori yang kuat. Ada juga boleh bertutur lebih dari 4 bahasa dan pelbagai lagi kemahiran buat penonton rasa kagum dan teruja. Bijak belaka!
Sambil menonton, anda juga boleh belajar ilmu keibubapaan yang mana boleh diikuti dan dipraktikkan dalam keluarga.
2. RUNNING MAN

Rancangan ini tidak perlu saya huraikan dengan lebih mendalam, kerana memang sudah terkenal satu dunia. Hampir 12 tahun ianya bersiaran, membuktikan bahawa teguhnya program ini!
Running Man ialah rancangan realiti yang dibintangi oleh Yoo Jae Suk, Haha, Jee Seok Jin, Kim Jong Kook, Song Ji Hyo, Jeon So Min dan Yang Se Chan. Di mana ahli terdahulunya ialah Lizzy, Song Joong Ki, Gary dan Lee Kwang Soo.
Program ini sering mengundang ramai selebriti bukan sahaja dalam dunia seni, dunia sukan malah figura terkenal juga sebagai tetamu. Dalam setiap episod, mereka perlu menyelesaikan pelbagai misi untuk memenangi perlumbaan, sama ada di dalam Korea atau pun di luar negara.
Nama program pun ‘berlari’, jadi misinya memang selalu menampilkan larian dan permainan merobek tag nama yang dipenuhi dengan ketegangan apabila setiap ahli berjuang untuk bertahan.
Walaupun kini, formatnya telah banyak bertukar-tukar namun program ini tetap utuh di hati peminat seluruh dunia. Mana tidaknya, dengan aksi spontan mereka itu berjaya membuatkan penonton di rumah berdekah ketawa tak ingat dunia.
Bila dah tengok program ini, jangan lupa simpan siap-siap idea aktiviti-aktiviti dalam ini. Dapat main waktu Hari Keluarga nanti. Baru syokkk!
3. THE GREAT ESCAPE

Kalau inginkan rancangan mencabar minda, anda boleh menonton The Great Escape bersama keluarga. Saya nasihatkan sediakan pen dan kertas siap-siap sebab mesti nanti anda pun terasa nak menyelesaikan kuiz permainan bersama.
Rancangan ini dianggotai oleh Kang Ho Dong, Kim Jong Min, Shindong (Super Junior), Yoo Byung Jae, Kim Dong Hyun dan P.O (Block B). Di mana, mereka akan dibawa ke sebuah lokasi rahsia sambil ditutup mata mereka untuk menyelesaikan pelbagai misi jika ingin berjaya melarikan diri dari lokasi tersebut.
Perlu diingat ya, rancangan ini mempunyai pelbagai tema setiap 2 episod dan kepelbagaian konteks cerita. Antaranya ialah, hantu, zombie, alien, jenayah, banduan, zaman silam dan pelbagai lagi tema yang dapat menegakkan bulu roma anda dengan keterujaan dan kejutan.
Tambahan pula, dalam setiap cabaran semua ahli perlu mencari petunjuk dan meneroka bilik rahsia yang besar itu secara berperingkat. Mereka perlu bergantung antara satu sama lain untuk keluar dari ruang misteri yang terpisah sepenuhnya dari dunia luar.
Melalui rancangan ini, dapat dilihat kemahiran setiap seorang daripada ahli dan kesepakatan serta merancang strategi demi membebaskan diri mereka bersama. Malah, anda sendiri boleh lihat kemampuan produksi rancangan ini dalam membina set-set pengambaran yang begitu hebat demi melaksanakan program ini.
Menariknya rancangan ini, tiada had masa yang ditetapkan untuk setiap cabaran untuk melarikan diri. Hanya akan berakhir apabila semua ahli telah berjaya melarikan diri. Tetapi adakah semua cabaran mereka akan berjaya???
Anda kena tonton sendiri!
4. Youn’s Kitchen & Youn’s Stay
Kedua-dua program ini di bawah arahan Pengarah Na Yeong Seok yang sangat terkenal di Korea kerana menerbitkan dan mengarah banyak  program realiti yang menarik dan menghiburkan.

Youn’s Kitchen merupakan rancangan realiti selok-belok dunia perniagaan iaitu mengendalikan sebuah restoran di luar negara dalam memperkenalkan makanan korea kepada masyarakat dunia. Di mana, tugasan ini perlu digalas oleh figura terkenal iaitu Youn Yuh Jung, Shin Goo (musim 1), Lee Seo Jin, Jung Yu Mi dan Park Seo Joon.
Musim pertama, produksi ini dijalankan di negara Indonesia dan musim kedua di negara Sepanyol. Selain memperkenalkan menu-menu Korea, mereka juga mempelajari kepelbagaian budaya di negara asing dan bahasa pertuturan mereka untuk bergaul dengan rakyat tempatan.

Bagi rancangan realiti Youn’s Stay pula merupakan rebrand kepada nama baru Youn’s Kitchen. Ekoran pandemik yang melanda dunia, di mana tidak membenarkan rakyat ke luar negara pada ketika itu.
Kali ini, Youn’s Stay berkonsepkan rumah tamu untuk pelancong-pelancong asing yang datang melawat ke Korea dan masih terkandas kerana COVID-19 untuk mereka berpeluang merasai nikmat melancong. Tetapi masih, mengekalkan menu makanan Korea.
Menampilkan rumah tamu tradisional Korea di Jeollanam-do dan ahli baru iaitu pelakon Choi Woo Shik. Warganegara dari segenap pelosok dunia dan latar belakang berbeza menjadi tetamu di rumah tamu tersebut cuba mengenali budaya satu sama lain dan berkongsi cerita.
Waktu dilanda pandemik ini, nak melancong ke luar negara sangat berisiko. Jadi, bolehlah menonton program ini sambil cuci mata lihat lokasi menarik yang ditunjukkan boleh letak dalam ‘bucket list’ juga. Nak cuba buat makanan Korea pun boleh dengan resepi yang ditunjukkan.
5. NEW JOURNEY TO THE WEST

Pernah dengar tak drama/filem Hong Kong, Journey To The West sewaktu anda membesar? Alah, cerita manusia menyerupai monyet tu ala dewa yang pegang tongkat tu.
Ha! Program hiburan New Journey To The West ini diinspirasikan daripada novel terkenal ini lah. Tetapi tidaklah, para ahli perlu sentiasa menyerupai karakter-karakter dalam novel tersebut hanya kadang-kala sahaja yang diperolehi berdasarkan undian dan tema watak setiap musim.
Kunci utama rancangan ini adalah menyelesaikan pelbagai misi untuk mencari tujuh bola naga yang boleh memberikan hajat kepada mereka yang mengumpulnya. Jadinya, ahli-ahli ini akan gigihlah menyelesaikan misi.
Siapa yang taknak ganjaran kan! Walaupun misinya nampak mudah, tapi Pengarah Na Yeong Seok sangat licik ya. Ingat senang-senang ke nak bagi ganjaran.
Ada kalanya kumpulan produksi pun terkena juga, ibarat jerat makan tuan. Pernah sekali tu, ahli dicabar dan apabila cabaran diterima mereka berjaya melengkapkan permainan. Jadi, ahli mintak ganjaran kereta sport (bergurau). Terciduk produksi mana nak cekau duit bagi hadiah kereta sport. HAHAHA!
Program ini sangat menghiburkan dengan telatah ahli yang spontan dan buat perangai pelik semata nak selesaikan misi. Program ini mula bersiaran pada 2015 dan masih lagi beriaran sehingga kini sudah sampai musim ke-8.
Dibintangi oleh Kang Ho Dong, Lee Soo Geun, Eun Ji Won (Sechs Skies), Ahn Jae Hyun, Cho Kyu Hyun (Super Junior), Song Min Ho (Winner) & P.O (Block B).
BERHIBUR BERSAMA KELUARGA DAPAT MERAPATKAN JURANG
Jadinya, kalau anda bosan di rumah dah penat layan drama Korea atau pun stress dan inginkan hiburan boleh cuba menonton rancangan realiti dan hiburan televisyen Korea yang saya cadangkan ini. Ajak sekali ahli keluarga sambil makan cekodok dan ngeteh dapat sama-sama gelak tertawa kan manis tu.
Lain masa, saya akan cuba cadangkan program realiti lain dan drama atau filem Korea yang menarik juga. Selamat Menonton!


‘Masa Kecil Pernah Main Cium-Cium Dengan Adik’- Awas Kandungan Kartun Di Youtube!

Sudah menjadi kebiasaan kanak-kanak zaman sekarang diberikan tontonan kartun dengan menggunakan tablet atau telefon pintar. Ada rancangan kanak-kanak yang memberikan input positif kepada anak-anak namun ada juga yang menyelitkan unsur pronografi dalam rancangan tersebut tanpa kita sedar.
Bukan itu sahaja, sudah banyak kes yang dipaparkan di berita utama membabitkan kegiatan kanak-kanak bawah umur yang sudah pandai menunjukkan aksi lucah. Rupa-rupanya, anak-anak dah terpengaruh dengan kandungan dalam kartun yang ditonton mereka! Begitu juga dengan perkongsian Wawa Shauqi yang mengatakan beliau juga pernah berada dalam situasi yang sama!

Baca juga: Awas Propaganda Halus Racun Anak Kecil, Ini 8 Kartun Ada Selit Unsur LGB*Q
“MASA KECIK, SAYA PERNAH MAIN CIUM-CIUM DENGAN ADIK”

Masa saya kecik, saya pernah main cium mulut dengan adik perempuan saya. Sebab terpengaruh dengan kartun Cupid kat TV. Mujurlah mak sedara tegur. Kalau tak, mungkin kawan-kawan lain yang kami ajak main bersama, jadi mangsa kena cium jugak. Masa tu kami budak lagi. Manalah tau rupanya benda tu salah.

Sebenarnya, memang kanak-kanak ni mudah sangat terpengaruh dengan kartun. Mereka serap apa yang dilihat dan terjemahkan melalui perbuatan. Ada satu hari tu, anak saya main dengan pisau. Nasib baiklah pisau potong kek. Terperanjat saya tengok.
Pisau tu diangkat dan adiknya dikejar. Sambil senyum macam psiko, dia sebut “I see youuuu”. Bila diselidik, rupa-rupanya dia belajar dari kartun Huggy Wuggy. Patutlah masa anak saya nak tengok youtube, dia mintak izin saya, “Boleh tak tengok Huggy Wuggy.”
Masa tu saya tak sempat nak tengok skrin. Saya dengar nama tu comel je. Jadi saya bagi je la. Ya Allah. Tak sangka pulak kartun tu ada unsur seram dan ganas. Dan cerita seumpamana, melambak-lambat boleh jumpa kat YT. Sekali klik, keluar suggestion yang lagi extreme.
YOUTUBE IBARAT TAMAN PERMAINAN BUAT ANAK-ANAK

Mak ayah semua, marilah sama-sama kita pantau. Cuba tengok gambar pertama yang saya letak ni. Ini antara konten-konten kartun yang saya sendiri jumpa di YT. Sedih sangat. Tak dapat bayang unsur ganas, lucah dan aksi takde adab ni ditonton anak kita setiap hari. Bahaya bila unsur ni dah sebati. Bila terikut, jadi pengaruh buruk pulak kat kawan-kawan yang lain.
Bukan kat youtube je. Netfix ngan Disney Plus pun sama. Nama je rating kanak-kanak. Tapi scene kissing, seksi dan lgbt tu mesti terselit. Bila saya dapat tau kewujudan Durioo+ ni, rasa lapang sikit dada. Orang kata, kontennya dibina orang Malaysia.
Ya, creator yang sama buat Omar Hana tu. Saya dah cuba tonton. Guna langganan 7 hari tu. Memang tak rugi langgan untuk anak-anak. Sebab konten dia bukan takat selamat dari unsur lucah, ganas dan pengaruh barat. Malah lebih Islamik. Rupanya, sebab mereka ada advisor official mereka iaitu Prof Dr Mariani dan Ustaz Don Daniyal. Cayalah!

Setakat ni kalau nak ikutkan dah ada 600 video, setiap bulan pula akan ditambah 50 video baharu. Yang paling saya puji, konten pula padat dengan ilmu dan pelbagai nilai murni yang positif.
Saya tulis mengenai ni sebab rasa dah jadi tanggungjawab saya untuk kongsi benda yang ada manfaat untuk kebaikan bersama. Sekarang dah tiba masanya untuk kita bertindak untuk masa depan anak-anak kita dan anak-anak muslim seluruh dunia InsyaAllah. Terima kasih tuan Sinan Ismail dan team Durioo+ atas penghasilan platform ni.
Bagi mak ayah mithali yang nak melabur platform media yang selamat, kaya dengan unsur nilai murni untuk anak-anak tersayang, boleh tengok di sini https://bit.ly/3KP7JwI


Rang Undang-Undang (RUU) Generasi Penamat Rokok ‘WAJIB’ Dilaksanakan Dengan Segera! Cegah Sebelum Terlambat!

Kita semua tahu yang masalah merokok di Malaysia memang sangat membimbangkan semua pihak.
Menurut Tinjauan Kesihatan dan Morbiditi Kebangsaan 2019, peratus perokok dalam kalangan dewasa ialah 21.3% dan ianya terdiri daripada kaum lelaki sebanyak 40.3%. Min boleh katakan yang Malaysia merupakan antara negara yang paling ramai lelaki menghisap rokok!

Ini juga merupakan masalah utama dalam kalangan generasi muda yang berumur antara 13 hingga 17 tahun. Tidak dapat dinafikan, terdapat penurunan yang agak ketara dalam peratusan remaja yang merokok menggunakan rokok konvensional iaitu 13.8% pada tahun 2017 kepada 6.2% pada tahun 2022.
Akan tetapi, apa yang lebih membimbangkan pihak kerajaan ialah peningkatan yang drastik daripada 9.8% pada tahun 2017 kepada 14.9% pada tahun 2022, bagi penggunaan rokok elektronik atau vape dalam kalangan generasi muda masa kini.

Rokok Konvensional vs Rokok Elektronik!

Ketagihan rokok konvensional atau rokok elektronik memang merupakan masalah yang amat serius  dan mengancam kehidupan masyarakat kita pada masa kini.
Ia secara tidak langsung memberikan kesan yang buruk kepada orang sekeliling kerana asap atau wap yang dihembuskan oleh perokok aktif juga boleh mengancam kesihatan orang lain.
Min rasa pihak yang bertanggungjawab harus melaksanakan kempen advokasi tentang pencegahan merokok, kawalan terhadap produk merokok dan mewujudkan undang-undang berkaitan rokok bagi memberi kesedaran kepada orang ramai tentang bahaya merokok.
Anda tahu tak di Malaysia, kawalan terhadap produk-produk tembakau ini dikawal di bawah Peraturan-Peraturan Kawalan Hasil Tembakau (PPKHT) sejak tahun 2004 lagi. Hebat kan!
Bukan setakat teknologi jer boleh berevolusi, produk merokok juga tidak ketinggalan untuk berevolusi dengan reka bentuk yang lebih canggih dan cara penggunaan yang mampu menarik minat si pengguna.
Malangnya, produk merokok alaf  baru yang lebih dikenali sebagai rokok elektronik atau vape tidak dapat dikawal di bawah undang-undang sedia ada. Hemmm!
‘WUJUDKAN’ RUU Kawalan Produk Merokok SEKARANG!

Demi melindungi seluruh rakyat Malaysia terutama generasi muda, Kementerian Kesihatan Malaysia (KKM) telah merangka Rang Undang-Undang (RUU) Kawalan Produk Merokok yang lebih komprehensif untuk mengawal semua jenis produk merokok.
RUU ini merupakan langkah yang penting dalam mempromosikan gaya hidup yang lebih sihat dan bebas daripada sebarang bentuk amalan merokok.
Bukan setakat itu jer, RUU ini juga amat penting kerana ia merangkumi satu peruntukan yang dikenali sebagai peruntukan Generasi Penamat Rokok.
Haaaa…Mesti anda tertanya-tanya apa itu Generasi Penamat Rokok kan?
Pelaksanaan Generasi Penamat Rokok ini merupakan sesuatu yang ditunggu-tunggu oleh semua lapisan masyarakat dalam membendung masalah ketagihan merokok di Malaysia ini.
Cara ini akan memastikan semua generasi muda di Malaysia tidak lagi merokok sepanjang hayat mereka. Ia juga merupakan satu langkah yang efektif dan mampu mengurangkan kos rawatan yang terpaksa ditanggung untuk merawat penyakit-penyakit yang berbahaya akibat tabiat merokok.
Jom berganding bahu untuk selamatkan generasi muda!

Bagi min kan, penggunaan rokok elektronik atau vape ni harus dicegah sebelum terlambat bak pepatah ‘mencegah lebih baik daripada merawat’.
Produk-produk merokok ini mampu memberikan kesan yang buruk kepada kesihatan seseorang itu dan ianya sudah dibuktikan dengan pelbagai penyelidikan yang dilakukan baik di Malaysia atau pun luar negara.
Min nak tanya, adakah anda nak tunggu sehingga sesuatu yang tidak diingini berlaku di kalangan pengguna rokok elektronik baru nak bertindak? Ketika itu nasi sudah menjadi bubur!
Percaya atau tidak, jika kita tak cegah sekarang, budaya ini pasti akan menjadi trend yang susah dibendung.
Jadi tunggu apa lagi, mari berganding bahu untuk menjaga generasi muda yang akan datang supaya menjadi generasi yang lebih baik dari sekarang. Jika RUU Kawalan Produk Merokok dan peruntukan GEG diluluskan dengan kadar segera, min yakin kita mampu bebas dari masalah ini selamanya.
Utamakan kesihatan, ingat orang yang tersayang!
Untuk maklumat lanjut korang boleh layari laman web rasmi KKM atau ke laman Facebook mereka.


Produk Pengkomputeran & Pencetakan Rangkaian baru HP memaparkan ‘Reinvention of Today’

Kuala Lumpur, 29 Jun 2016 — HP PPS Sales Sdn. Bhd. hari ini melancarkan produk komputer dan percetakan terbarunya yang dicipta khusus untuk mengubah pengalaman pengguna. Barisan produk-produk terbaru ini direka dan dibina dengan matlamat untuk memberi pengalaman yang memukau. Produk-produk tersebut akan menangani keperluan perkomputeran dan percetakan pengguna hari ini dan membantu mereka mengatasi kesibukan kerja harian serta menikmati kehidupan pada masa yang sama.

“Di HP, misi kami adalah untuk menjadikan kehidupan yang lebih baik kepada orang ramai, di mana sahaja. Kami amat memahami keperluan pengguna kami dan kami sentiasa berusaha ke arah matlamat untuk mewujudkan faktor baru bagi membantu memenuhi keperluan pengguna untuk mendapatkan akses bila-bila masa di mana sahaja”, kata Kym Lim, Pengarah Urusan HP PPS Sales Sdn Bhd, Malaysia.
“Kami mencipta semula pengalaman pengkomputeran dan percetakan melalui produk ‘One Life’ rekaan kami yang memberi tumpuan kepada reka bentuk, produktiviti, keselamatan dan hiburan,” jelas beliau.

Perbezaan di antara kerja dan kehidupan harian kini kabur, di mana tiada lagi kelainan antara kedua-duanya. Ini boleh di panggil “One Life” atau “Satu Kehidupan Menyeluruh”. Tempat kerja tidak lagi mempunyai had tetapi tanggungjawab kerjaya berterusan di mana sahaja dengan adanya sambungan internet dan gaya kerja melibatkan lebih banyak usaha sama. Tenaga kerja hari ini yang muda dan celik IT, terutamanya Generasi Y yang semakin meningkat, bergantung kepada teknologi untuk memenuhi keperluan kerjaya dan peribadi mereka.

Lim menambah bahawa pengguna hari ini tidak hanya mahu peranti yang mereka gunakan bergaya dan menarik tetapi juga dapat memberi mereka kebebasan untuk meluahkan aspirasi mereka.
“Di HP, kami sentiasa berusaha membina produk yang inovatif untuk ‘One Life’, jadi pelanggan kami dapat menikmati pengalaman perkomputeran sama ada untuk bekerja ataupun hiburan,” beliau berkata.
Pada majlis pelancaran, Pengarah Perniagaan Kategori Cetak, HP PPS Sales Sdn Bhd, Wong Yuen Lai; dan Pengarah Perniagaan Kategori PC, HP PPS Sales Sdn Bhd, Frankie Chan, berkongsi mengenai fungsi hebat barisan produk komputer dan percetakan HP yang terbaru dan bagaimana kedua-dua produk komersial pengguna ini memenuhi permintaan ‘One Life’.
Barisan produk perkomputeran dan percetakan terbaru ini terdiri daripada komputer riba yang nipis dan ringan, kepada stesen kerja semua dalam satu hinggalah ke inovasi percetakan generasi seterusnya.
Produk PC yang terbaru telah diperkenalkan di majlis pelancaran adalah –

Komputer Riba Spectre 13 HP
Spectre HP ini menetapkan satu standard baru sebagai komputer riba ternipis di dunia dengan ciri-ciri berkuasa tinggi seperti paparan tepi HD yang memaparkan prosessor Corning® Gorilla®, Intel® CoreTM, stereo oleh Bang & Olufsen dengan teknologi audio HP, jangka hayat bateri yang panjang dan reka bentuknya yang nipis dan seksi.
Spectre HP Diagonal 13.3” boleh didapati bermula Julai ini dengan harga permulaan pada RM 5,999 bagi perisian prosessor Intel® CoreTM i5, dan RM6,900 bagi perisian prossesor Intel®CoreTMi7.

Komputer Riba ENVY 15 HP
Envy 15 adalah peranti serba boleh yang mentakrifkan cabaran teknologi sekaligus memahami keperluan dan prestasi peranti mudah alih. Ia menawarkan reka bentuk logam yang anggun beserta kuasa dan prestasi yang bagus. Ia juga memaparkan kaca ;flush’ tepi untuk menonton sendiri pengalaman indah. Ia menyokong caj cepat HP, dimana pengguna boleh mengecas bateri sehingga 90% dalam hanya 90 minit apabila peranti dimatikan.
Komputer Riba Envy HP Diagonal 15.6” boleh didapati bermula Julai ini dengan harga permulaan pada RM3,699 dengan perisian prosessor Intel® CoreTM i5.

Komputer Riba Elitebook Folio G1 HP
Folio G1 yang terbaru ini memberikan golongan milenial reka bentuk komputer riba yang premium buat pengguna dengan prestasi gred komersial yang diperlukan untuk kerja rutin. Dengan ciri-ciri premium yang dipertingkatkan untuk tujuan kerjasama, komputer riba Folio G1 yang terbaru ini adalah pilihan untuk mereka yang menghargai pengalaman sempurna dari segi keteguhan perniagaan kritikal, keselamatan dan pengurusan.
Komputer Riba Elitebook Folio G1 Diagonal 12.5” boleh didapati bermula Julai ini dengan harga permulaan pada RM 6,199 dengan perisian prosessor Intel® CoreTM m7.

Turut diperkenalkan di pelancaran tersebut adalah pencetak baru HP –
Mesin pencetak HP OfficeJetPro 8730 All-in-One
Mesin pencetak terbaru HP, OfficeJetPro 8730 All-in-One terus mengungguli carta teratas di kalangan inkjets berjumlah tinggi. Percetakan berhalaman yang mempunyai imbasan dua muka dengan sekali cetak dan tempat letak kertas yang mampu menampung 50 keping kertas. Selain elemen prestasi teknikal yang tinggi OfficeJetPro 8730 juga turut memaksimumkan cetakan anda dengan penjimatan HP Print Forward Design, penyelesaian terbaik buat perniagaan kecil dan bengkel.
Mesin Pencetak HP OfficeJetPro 8730 All-in-One boleh didapati bermula Julai ini dengan harga permulaan pada RM1,379.

Mesin Pencetak HP PageWidePro 577dw Multifunction
Mesin pencetak PageWidePro 577dw terbaru ini menawarkan nilai hebat kepada perniagaan, kos rendah pemilikan dan kepantasan dalam kelasnya yang tersendiri. Kelajuan cetakan, kualiti yang hebat dan kos operasi yang minimum adalah tiga kunci utama yang menyatakan HP’s PageWidePro 558dw, kunci pembelian utama bagi perniagaan kecil dan sederhana yang ingin mengekalkan kos operasi secara minimum.
Mesin Pencetak HP PageWidePro 577dw Multifunction boleh didapati bermula Julai ini dengan harga permulaan pada RM3,199.

Mesin Pencetak HP PageWide Enterprise Color Multifunction 586
Mesin pencetak HP’s PageWide Enterprise Color Multifunction ini terus menerajui dunia percetakan komersial berkuasa tinggi dengan perlindungan kukuh untuk peranti, data dan dokumen dalam keselamatan yang paling tinggi. Berfungsi untuk kehidupan pejabat yang sentiasa sibuk dengan kepantasan dan kos pemilikan yang rendah, PageWide Enterprise Color tidak ragu lagi mempunyai kelasnya yang tersendiri dalam perusahaan percetakan.
Boleh didapati bermula Julai, Mesin Pencetak HP PageWide Enterprise Color Multifunction M586dn ditetapkan pada RM7,049; M586f ditetapkan pada RM7,629; dan M586z ditetapkan pada RM8,159.
Produk pengkomputeran dan percetakan terbaru daripada HP kini mula dijual di semua kedai jualan HP yang terpilih diseluruh negara dan juga HP Online Store di Malaysia.
Untuk maklumat lanjut, layari laman sesawang rasmi HP Malaysia di www.hp.com.my, atau hubungi 1800-88-4889.
[box type=”info” align=”” class=”” width=””]Mengenai HP
HP mewujudkan kemungkinan baru bagi teknologi untuk memberi impak bermakna terhadap semua orang , perniagaan, kerajaan dan juga masyarakat. Dengan portfolio teknologi terluas yang terdiri dari inovasi percetakan, sistem peribadi, perisian, perkhidmatan infrastruktur IT, HP memberi solusi buat kekangan paling kompleks pelanggan-pelanggan diserata dunia. Untuk maklumat lanjut mengenai HP (NYSE: HPQ) boleh layari http://www.hp.com.[/box]


Rangsang Kreativiti Si Manja Dengan DIY Anyaman Kertas, Bajet Hanya RM 3 Saja!

Disamping aktiviti menggunakan flashcard, sebenarnya ada lagi aktiviti yang menarik yang boleh dicuba oleh ibubapa untuk merangsang minda si manja. Salah satunya adalah aktiviti menganyam. Jangan terkejut pula, aktiviti menganyam ini bukan sahaja untuk orang dewasa, malah anak-anak yang masih kecil pun boleh buat tau! Jom kita tengok barang-barang apakah yang diperlukan.
DIY PROJEK ANYAMAN BERSAMA ANAK!

Walaupun zaty jual dan guna educational toy untuk fayyadh, tapi tak semuanya zaty ambik buat stok untuk modul terapi fayyadh. Bayangkan ya. Educational toys untuk anak usia 18 bulan dan ke atas ada lebih dari 50 jenis. Walaupun zaty jual, tapi rasanya tak mampu jugak nak simpan semuanya untuk fayyadh. Makan modal beratus jugak tu kan.
So sebagai alternatifnya, ada aktiviti dalam modul terapi fayyadh yang zaty guna educational toys. Dan ada juga yang zaty D.I.Y je. Zaty pelbagaikan aktiviti untuk dia supaya tak bosan.

Yang penting target yang dah kita plan untuk anak tercapai. So, yang ni aktiviti anyaman kertas. Total RM zaty spend beli kertas keras dengan tali kasut tu pun baru RM3 je.

Bahan yang diperlukan
1) Kertas keras (cari kat Popular)
2) Pembaris
3) Pensel
4) Gunting
5) Penebuk lubang
6) Tali kasut (cari kat mr diy)
www.facebook.com/ezzatyhusni
CARA-CARA
1. Okay potong dulu kertas keras ikut saiz yang kita nak. Pastu lukis garisan pada hujung kertas tu.
www.facebook.com/ezzatyhusni
2. Ukur dan lukis garisan dot-dot. Ni untuk senang kita tebuk lubang nanti.
www.facebook.com/ezzatyhusni
3. Punch atau tebuk lubang ikut jarak yang sesuai
www.facebook.com/ezzatyhusni
JOM MENGANYAM!
www.facebook.com/ezzatyhusni

Apa yang bagus bila kita masukkan aktiviti anyaman ni untuk anak
1) Latih kemahiran motor halus. Anak guna jari nak masukkan tali kasut ke dalam lubang. Ni cara kita nak improve kekuatan otot pada jari sebagai persediaan nak pegang pensel dengan betul.
2) Tingkatkan daya fokus. Nanti gambar ke2 terakhir tu kalian tengok macam mana fokusnya muka fayyadh buat aktiviti anyaman ni.
3) Latih koordinasi mata dan tangan. Mata mengarahkan tangan untuk masukkan tali ke dalam lubang yang betul. Ni pun penting sebagai persediaan anak untuk menulis
*Banyak juga kelebihan aktiviti menganyam untuk si manja ni kan? Jom kita cuba untuk isi masa lapang mereka!
Sumber : Ezzaty Suffian


Rangsang Kreativiti Si Manja Menggunakan ‘Water Colour’ Dan Penyepit Baju. Menarik!

Anak-anak yang bijak dan berbakat memang menjadi idaman bagi semua ibubapa. Namun, ibubapa perlu juga tahu bagaimana untuk merangsang bakat dan minda anak-anak kita sendiri. Mungkin ramai yang buntu apakah aktiviti yang sesuai selain dari flashcard yang ramai telah gunapakai untuk mendidik anak kan? Haa, apa kata anda cuba untuk merangsang kreativiti anak dengan menggunakan water colour! Mesti menarik!
www.youtube.com

MAIN WATER COLOUR DENGAN ANAK!
Akhirnya dapat jugak zaty buat aktiviti main water color ni dengan fayyadh petang semalam. Cuma untuk aktiviti kali ni, zaty buat kelainan sikit. Kita guna cotton ball dengan penyepit baju. Zaty pakai penyepit baju tu sebab nak rangsang motor halus (fine motor skill) fayyadh. Nak bagi jari-jemari dia kuat dan cekap pegang benda-benda kecil guna tangan dan jari.
artfulparent.com

Kalau anak ada masalah untuk pegang pensel, kita banyakkan latihan atau aktiviti untuk rangsang motor halus dia. InshaaAllah menjadi. Galakkan anak-anak main lukis-lukis, warna-warna macam ni. Supaya kita boleh biarkan dia lontarkan kreativiti yang ada dan rangsang daya imaginasi dia. Biarkan dia main, lukis, main, lukis sampai puas hati. Bahan-bahan dan cara buat rujuk pada gambar ya.

Barang-barang ni semua zaty beli kat kedai D.I.Y tu je. Total up tak sampai 10 hinggit pun. Untung sebab boleh pakai banyak kali, buat aktiviti ni berulang kali.
BAHAN-BAHAN
1) Kertas lukisan
2) water color
3) Penyepit baju jenis kayu
4) cotton ball
5) bekas nak bubuh water color
www.facebook.com/ezzatyhusni
LANGKAH 1
Sepitkan cotton ball dengan penyepit kayu. Ready siap-siap warna air yang kita nak pakai tu.

LANGKAH 2
Tengok….ummi ambik gambar pun dia dah tak perasan. Ralit sangat dok tepek-tepek warna atas kertas. Meja tu zaty alas dengan kertas mahjung sekali. Sebab tau dah, mesti terover warna sampai luar drawing block dia sapu berkali-kali.
www.facebook.com/ezzatyhusni
HASILNYA!
Tadaaa… kreatif dak depa ni? Seronok fayyadh main warna-warna. Nanti ibu try buat kat anak ye. Jangan lupa join sekali. Memang syokkk!

*Untuk pengetahuan anda, inilah salah satunya cara untuk merangsang kreativiti anak-anak. Bukan sahaja anak akan terbiasa dengan aktiviti sebegini, malah mereka juga akan dapat mengembangkan bakat dan ‘merungkai’ minat tersendiri!
Sumber: Ezzaty Suffian


“Rasa Benci Dengan Pasangan…”- Ustaz Jelas Punca Dugaan Bertunang Sampai Tak Nak Kahwin

Fasa bertunang merupakan fasa perkenalan dan persediaan sebelum mendirikan rumah tangga bersama insan tersayang. Sering kali kita ketika fasa bertunang pelbagai dugaan dan cabaran berlaku sehingga ada yang membenci pasangan masing-masing.
Hal ini sama seperti yang dilalui oleh seorang pengguna media sosial di mana dia mahu membatalkan majlis perkahwinan kerana terlalu benci dengan tunangnya. Perkara ini diulas lebih lanjut oleh Ustaz Adnin di laman TikToknya.

Baca juga: [VIDEO] Suami Pasrah Isteri Meninggal Dunia 2 Hari Selepas Berkahwin…
USTAZ JELAS PUNCA DUGAAN BERTUNANG SAMPAI TAK NAK KAHWIN

Menerusi video berdurasi kurang dua minit itu, perkara ini terjadi kerana syaitan akan menghiasi maksiat dan menggoda manusia untuk membenci kebaikan seperti membina rumah tangga.

“Contohnya, time couple dia hiasi waktu tu dengan perasaan indah sampai kita rasa seronok, rasa rindu, rasa sayang tapi bila nak kahwin mula gaduh,” ujarnya.

Tambahnya, beliau menasihati anak muda untuk tidak melakukan benda haram sebelum berkahwin dan sekiranya ketika fasa bertunang diduga dengan ujian, tidak salah untuk memutuskannya kerana tidak berdosa.
Walaubagaimanapun, ujian dan rintangan yang datang boleh diselesaikan dengan perbincangan bersama keluarga dan kawan-kawan.
“Jangan buat keputusan ketika kita sedang emosi, baiki niat dan cara supaya kita tidak membuat perkara-perkara yang melampui batas,” katanya.
VIDEO PENUH:

 @adninroslan
#ustazadnin #tiktokguru #tarbiahsentap
 ♬ original sound – Ustaz Adnin – Ustaz Adnin

Sumber: Ustaz Adnin Roslan


‘Rasa Macam Makanan Lekat Di Dada’- Awas, Anda Mungkin Menghidap Disfagia!

Kesukaran untuk menelan atau dipanggil disfagia merupakan salah satu penyakit yang akak perit. Ini kerana individu yang mengalami sakit ini akan merasakan makanan tersangkut didalam tekak dibahagian atas dada. Selain itu ianya juga mungkin dirasai di belakang tulang dada (sternum) atau dileher juga.
Menurut Dr Zubaidi Hj Ahmad melalui laman Facebooknya, disfagia boleh terjadi kepada sesiapa yang pernah menghidap strok, penyakit neurologi ata sauraf, kecederaan otak atau semua jenis masalah struktur organ menelan seperti kanser tekak atau pangkal hidung. Masalah ini boleh mengakibatkan dehidrasi. Jom baca lagi apa yang menyebabkan berlakunya disfagia ini.

Penyebab Disfagia

1. Masalah-masalah yang berkaitan dengan bahagian atas mulut dan pharynx (tekak) termasuklah: halangan pada laluan makanan dan minuman. Ia mungkin disebabkan emosi atau masalah kemurungan, tumors, penyakit pada tulang cervical dan jaringan esophageal.

2. Masalah saraf otot seperti strok, penyakit Parkinson’s, Penyakit Huntington’s, pelbagai skelerosis, muscular dystrophy dan jangkitan-jangkitan (seperti polio dan sifilis).

3. Masalah yang berkaitan dengan esophagus termasuklah halangan kepada laluan makanan dan minuman. Ia mungkin disebabkan oleh tumors, bendasing dan penyempitan yang disebabkan oleh radiasi, ingensi kimia, pengubatan atau ulser.
4. Masalah otot dan saraf seperti achalasia, kekejangan esophageal yang tersebar, Hypertensive lower esophageal sphincter (otot di hujung esophagus yang membenarkan makanan melaluinya ke perut), nutcracker esophagus dan scleroderma.
Ujian diagnostik mungkin dijalankan untuk mengesahkan punca-punca masalah kesukaran menelan makanan termasuklah :
• (Barium swallow) Kajian menelan menggunakan Barium.
• X-ray dada.
• Endoskopi.
• Ujian keasidan esopaghus, juga dikenali sebagai pengujian pH (memeriksa asid yang keluar dari perut dan memasuki esophagus, seperti dalam penyakit gastroesophageal reflux).
• Esophageal manometry (pengukuran tekanan).
Tanda-tanda Disfagia

1. Terasa sakit semasa ingin menelan
2. Tidak boleh menelan langsung
3. Tersedak atau batuk ketika menelan
4. Terasa makanan terlekat di tekak atau dada, atau belakang tulang dada (sternum)
5. Terasa tekanan atau sakit di dada
6. Makanan naik semula (Regurgitation)
7. Kerap pedih ulu hati
8. Makanan atau asid perut naik ke tekak
9. Bunyi membuak (membobok) di bahagian tekak
10. Berat badan turun dengan tiba-tiba
Langkah-langkah Keselamatan Pesakit
Bagi mereka yang tidak dapat menelan dengan selamat, penggunaan tiub pemakanan disarankan. Sekiranya juruterapi pertuturan-bahasa menyarankan anda mengambil makanan dan minuman secara oral, ada panduan untuk membantu pesakit menelan dengan selamat. Antaranya ialah :

1. Keadaan Mental Dan Fizikal
a) Elakkan makan semasa mengantuk, pening atau tertekan.
b) Elakkan makan jika badan dalam keadaan sangat lemah atau sukar bernafas.
2. Keadaan Sekeliling
a) Kurangkan gangguan media elektronik. Ini dapat dilakukan dengan mematikan televisyen, radio dan telefon bimbit.
b) Tutup pintu rumah untuk kurangkan gangguan bunyi bising dari luar. Bunyi bising berkenaan mungkin berpunca daripada kesesakan lalu lintas atau kilang berhampiran. Keadaan sedemikian boleh mengganggu konsentrasi sewaktu makan.
c) Elakkan berbual atau ketawa berlebihan semasa makan. Ini boleh menyebabkan anda tersedak atau tercekik makanan atau minuman.
3. Posisi
a) Duduk tegak dan pastikan leher disokong. Jangan bersandar atau baring semasa makan atau minum.
b) Duduk tegak dengan kaki rapat ke lantai serta leher disokong. Elakkan berdiri semasa menyuap makanan atau minuman kepada pesakit kerana boleh menyebabkan pesakit mendongak ke atas.
c) Semasa menyuap makanan atau minuman kepada pesakit, hendaklah duduk berhadapan dan pada aras mata pesakit. Elakkan menyuap pesakit dari arah tepi kecuali disarankan juruterapi pertuturan bahasa.
d) Pastikan kepala pesakit tegak atau tunduk sedikit ke bawah apabila minum. Elakkan terlalu mendongak ketika minum.
4. Pemilihan Jenis Makanan
a) Elakkan makanan yang sukar ditelan seperti roti berkerak, bertih jagung, sayuran mentah, kekacang dan mentega kacang. Ini kerana makanan berkenaan memerlukan pesakit mengunyah dengan cekap dan sempurna.
b) Berhati-hati dengan makanan yang bercampur konsistensi iaitu makanan yang mengandungi lebih daripada satu tekstur. Misalnya, makanan yang mengandungi dua tekstur seperti pepejal dan cecair. Ini boleh didapati dalam makanan seperti bubur kacang atau nasi berkuah
c) Berhati-hati dengan makanan yang boleh cair seperti ais krim. Ini bahaya bagi pesakit yang hanya selamat menelan tekstur pepejal tetapi bukan cecair.
d) Campurkan pemekat seperti ‘thixer’ ke dalam minuman bagi menghasilkan konsistensi yang selamat ditelan oleh pesakit sama ada tekstur pepejal, separuh pepejal atau cecair, seperti yang disarankan juruterapi pertuturan-bahasa.
e) Konsistensi yang selamat untuk setiap pesakit berbeza mengikut tahap kecekapan dan kebolehan mereka menelan.
5. Strategi Masa Makan
a) Jangan terburu-buru semasa makan. Ambil masa yang secukupnya untuk menikmati juadah.
b) Minta pesakit kunyah makanan sehingga hancur. Ini untuk memudahkan pesakit menelan dan mengelakkan tercekik.
c) Makan dengan jumlah yang sedikit pada satu masa. Contohnya, ambil makanan separuh sudu saja bagi setiap suapan sehingga habis makanan.
d) Habiskan menelan setiap suapan sebelum mengisi semula sudu atau garfu dengan makanan.
e) Selepas menelan, periksa mulut untuk memastikan tiada baki makanan atau pil ubat yang tertinggal. Sekiranya terdapat baki makanan atau pil ubat, ia perlu dikeluarkan sama ada dengan menggunakan lidah, jari atau mesin penyedut.
f) Selain itu, minum air secara bergilir-gilir dengan makanan juga boleh membantu membersihkan baki makanan atau pil ubat yang tertinggal.
g) Awasi tanda bahaya seperti batuk, tercekik atau tersedak, makanan atau minuman keluar dari hidung, atau berubah keadaan pernafasan. Sekiranya terdapat sebarang tanda berkenaan, segeralah berjumpa juruterapi pertuturan-bahasa yang berdekatan. Ini kerana anda mungkin mengalami masalah menelan.
6. Strategi Selepas Makan
a) Elakkan berbaring 30 hingga 45 minit selepas makan. Sebaliknya, lakukan aktiviti fizikal seperti berjalan-jalan, mengemas rumah atau berkebun selama beberapa minit mengikut keselesaan.
b) Bersihkan gigi, gusi, lidah dan gigi palsu. Sekiranya menggunakan gigi palsu, bersihkan beberapa kali setiap hari. Selain itu, sedut keluar air liur yang berlebihan. Ini bertujuan memastikan organ yang terbabit dalam proses menelan sentiasa dalam keadaan bersih.
c) Kerap menyapu air pada bibir, lidah dan bahagian dalam pipi untuk memastikan mulut sentiasa lembap.
7. Strategi Antara Waktu Makan
a) Awasi tanda seperti batuk, kesukaran bernafas, nafas berbunyi atau laju, sakit dada, berubah kualiti suara atau demam. Sekiranya terdapat sebarang tanda berkenaan segera berjumpa doktor yang berdekatan. Ini kerana anda mungkin mengalami masalah untuk menelan.
b) Lakukan senaman berkaitan menelan seperti yang diajar oleh juruterapi pertuturan-bahasa. Selain itu, aktiviti bersenam yang lain juga boleh menguatkan otot yang terbabit dengan proses menelan.
c) Kekalkan kesihatan badan dan minda dengan membaca, melakukan teka silang kata dan pelbagai aktiviti lain.
Sumber : Dr Zubaidi Hj Ahmad


Rasa Malas Nak Iron Baju? Guna Je Panasonic Iron Steam Ni, Boleh Jimat Masa Anda Tau!

Pernah tak sebelum ni anda rasa payah and malas nak iron baju sebab ambik masa yang lama? Iron yang dah sedia ada dekat rumah ni pula selalu je buat hal. Suhu tak berapa nak panas lah, mudah terbakar lah..kadang-kadang tu rasa macam leceh betul.
Kalini, apa kata anda cuba invest untuk Steam Iron? Yang penting, ia lebih efektif dari iron biasa yang anda pernah guna. Jom kami kongsikan kelebihan lain yang ada pada Panasonic Iron Steam Generator ni!

Sangat berkualiti & mempunyai teknologi anti-calc

Kalau anda boleh tengok sendiri reka bentuk yang ada pada iron steam ni, sangat cantik kan! Ia juga mempunyai permukaan tapak yang licin, sistem pelarasan suhu automatik dan wapnya juga boleh dilaraskan.

Bukan itu saja, Panasonic Iron Steam Generator ini mempunyai teknologi anti-calc di mana fungsinya adalah untuk elakkan sebarang pembentukan kalkus serta kuasa wap yang rendah yang mana ia boleh menyebabkan kerosakan, dan juga melekat pada pakaian tu nanti!

Selain itu, iron steam ini sangat mudah dijaga dan diselenggara tau! Ini kerana, anda tak perlu nak cuci bahagian boiler tu dengan kerap. Kapasiti air yang boleh diletak pun agak besar. Jadi, tak perlulah anda nak tambah air setiap masa.
Peningkatan wap yang kuat & tahan lama

Selain itu, seterika ini juga mempunyai wap yang kuat dan berkuasa serta membuatkan masa pengewapan menjadi sangat lama.
Dengan itu, ia mudah untuk menghilangkan segala kedutan untuk setiap pakaian anda. Lepasni anda akan tampil dengan lebih yakin dengan kemasan yang anda dapat bila menggunakan Panasonic Iron Steam Generator.
Fabrik tak mudah terbakar sebab ada mod penjagaan optimum!

Selalunya kalau nak guna iron ni, memang anda guna untuk pakaian atau fabrik yang biasa-biasa je kan? Tapi, dengan Panasonic Iron Steam Generator, anda boleh guna untuk cadar, kain meja dan juga fabrik tebal yang lain.
Ini kerana ia mempunyai mod penjagaan yang optimum dan ia dah disetkan tetapan nya walaupun dalam suhu yang tinggi.  Tak kiralah kain sutera, denim mahupun yang lain takkan membuatkan baju anda mudah terbakar.
Boleh bantu untuk membuang sehingga 99.99% bakteria pada pakaian!

Bila anda cuci baju, kemudian jemur ditengah panas dekat luar, mesti akan ada sedikit bakteria sebab baju anda dah terdedah dengan angin dan asap-asap luar. Jadi, cara paling mudah nak elak dari bakteria tu, guna je iron steam dari Panasonic ni.
Bukan apa, ia boleh bantu anda untuk membuang bakteria yang melekat pada pakaian sehingga 99.99% tau! Kiranya kebersihan tu lebih terjamin lah…memang power!
Memang berbaloi untuk dimiliki, jom dapatkan sekarang!

Ha…lepasni bukan setakat ibu saja yang rasa nak iron baju setiap hari, anak-anak pun pasti rajin nak buat sendiri sebab senang nak guna dan paling penting boleh jimat masa. Paling menarik, anda siap boleh dapat iron board percuma tau kalau anda membuat pembelian sepanjang 2023 ni! Memang berbaloi sangat!
Jadi, tunggu apa lagi? Jom dapatkan Panasonic Iron Steam Generator ini di pasaran sekarang. Untuk maklumat lanjut mengenai produk ini, anda boleh klik di SINI.


Rasa Tak Sedap Hati Ketika Memasak, Ibu Temui Anak Lemas Dalam Bilik Air

Mandikan bayi atau anak yang masih kecil bukanlah perkara yang mudah. Ada ibu bapa yang masih tidak biasakan diri untuk mandikan anak secara ‘pro’ dan memerlukan masa yang lama untuk menyelesaikan tugas tersebut, maklumlah bahaya kalau tersilap langkah!
Jadi, ibu bapa kena sedar bahawa bilik air merupakan lokasi yang merbahaya buat anak-anak yang masih kecil. Jika tidak menggunakannya, pastikan pintu ditutup supaya anak-anak yang masih kecil tidak masuk bermain dan seterusnya mencetuskan perkara yang tidak diingini seperti lemas!

ANAK LEMAS DALAM BILIK AIR

Kes terbaharu dilaporkan pada hari Jumaat lepas, anak seorang Lans Koperal polis ditemukan lemas dalam bilik air di kuarters Polis Diraja Malaysia (PDRM) di Seri Kembangan di sini, semalam. Ketua Polis Daerah Serdang Asisten Komisioner Razali Abu Samah berkata, bayi berusia satu tahun sembilan bulan itu dikatakan berada di rumah bersama ibunya ketika kejadian pada 2 petang itu.

Menurut laporan Harian Metro, bayi berkenaan dikatakan sedang bermain, manakala ibunya sedang memasak di dapur. Namun, ketika si ibu sedang memasak di dapur, terdetik rasa tidak sedap hati selepas melihat tiada kelibat dan bunyi bermain si mangsa.

Apa yang mengejutkan adalah, wanita itu kemudian menemui anak tunggalnnya itu dalam keadaan tidak sedarkan diri dalam bilik air rumah terbabit.
Ketua Polis Serdang berkata, wanita berkenaan yang panik meminta bantuan jiran sebelum membawa mangsa ke balai polis.
“Mangsa kemudiannya dikejarkan ke Hospital Serdang, namun pihak hospital mengesahkan bayi itu sudah meninggal dunia.
“Mayatnya sudah dibedah siasat dan dibawa ke Tumpat, Kelantan untuk dikebumikan hari ini.
“Kes disiasat mengikut Seksyen 33 Akta Kanak-kanak 2001,” katanya.
5 TIPS KESELAMATAN DI RUMAH

1.Elakkan tingkap di rumah ‘digrill’ mati. Pasang grill yang boleh dibuka untuk memudahkan jalan keluar jika berlaku kebakaran.
2.Jika ada anak-anak kecil, pastikan bucu-bucu tajam perabot ditutup dengan guard bagi mengelakkan kecederaan ketika anak-anak berlari.
3.Pastikan skirting tile di lantai rumah anda tidak tajam. Jika anak-anak berlakri dan terjatuh pada tile boleh menyebabkan kecederaan.
4.Pastikan pintu bilik air sentiasa ditutup. Pastikan tiada air bertakung dalam baldi bagi mengelakkan kanak-kanak bermain.Jika ada, pastikan pinti dikunci dari luar bagi mengelakkan kanak-kanak masuk dari bermain.
5.Sembunyikan racun perosak, sabun pencuci dan bahan kimia di tempat yang tidak dicapai oleh kanak-kanak.
Sumber: Harian Metro


5 Rasa Tidak Selesa Ketika Mengandung. Ibu Hamil Kena Sabar!

Rasa Tidak Selesa Ketika Mengandung
Hamil itu saat yang paling indah. Lebih-lebih lagi bila perut mengeras. Terasa sangat pergerakan bayi dalam perut. Bagaikan sedang ‘main bola’ dalam perut kita. Jika anak sudah besar, terasa rindu ingin hamil lagi.
Namun, bukan yang indah-indah sahaja. Ada juga saat tidak selesa. Antaranya ialah:

1. Rasa ‘ngilu’
Ngilu? Nyilu? Susah mahu gambarkan dengan kata-kata. Hanya yang pernah merasainya akan tahu keadaan ini. Ia seakan-akan sakit yang dicucuk-cucuk pada perut. Mahu ke kiri tak selesa, mahu ke kanan juga tidak selesa. Keadaan ini berterusan. Semakin besar perut dan semakin tinggi kedudukan rahim, semakin rasa makin dicucuk-cucuk.

2. Sakit di pangkal ari-ari

Duduk tidak selesa, berdiri lama-lama juga tidak selesa. Rasa seperti ditekan-tekan.
Ini terjadi kerana semakin rahim membesar, ia akan menekan ‘ventrikel’. Ini akan menekan asid dari dalam perut menuju ke ‘esofagus’. Namun, dapatkan nasihat doktor terlebih dahulu sebelum makan apa-apa pil. Boleh minta doktor berikan preskripsi ubat anti-asid.
3. Rasa panas
Orang lain rasa sejuk, kita rasa bahang. Sentiasa mahu kena kipas. Walaupun dalam bilik yang berhawa dingin, badan tetap rasa panas. Susah mahu digambarkan. Panas ini memang lain dari yang lain.
Foto Kredit: clinicalexamskills.blogspot.com
4. Kaki bengkak atau Edema.
Masa inilah isteri mahu bermanja-manja dengan suami. Kaki bengkak akan buat ibu hamil susah mahu berjalan. Kalau berjalan atau berdiri lama-lama, kaki akan bengkak. Kasut akan jadi kembang. Ada orang tua-tua kata, jangan tidur siang. Kalau tidak, akan bengkak satu badan. Wallahu aklam.
5. Payu dara bengkak
Bukan setakat bengkak, ia juga mengeras. Bayangkan kalau otot kejang, begitulah ‘kerasnya’ payudara semasa hamil. Saiz payudara dan punggung ‘membulat’ seiring dengan pertambahan berat badan.
Bagaimana dengan anda? Apa rasa tidak selesa semasa hamil? Akhir kata, jangan lupa amalkan amalan ibu mengandung menurut Islam sepanjang tempoh hamil.
Semoga bermanfaat!


Rasanya Lemak & Manis, Resipi Pulut Nangka Ini Wajib Anda Cuba!

Nangka merupakan buah yang kaya dengan serat yang boleh melancarkan proses perkumuhan. Jangan tak tahu, disebalik rasanya yang manis, buah ini juga kaya dengan antioksidan dan mempunyai ciri-ciri anti-bakteria. Biasanya, buah nangka ini dimakan begitu sahaja sudah cukup sedap kan? Tapi, apa kata anda cuba makan nangka yang dimakan bersama sos santan dan pulut. Rasanya cukup enak tau!
Menu pulut nangka ini jarang dijual di pasaran, biasanya banyak kedai yang jual pulut mangga, betul tak? Jadi, apa kata anda cuba buat sendiri resipi pulut nangka ini dirumah. Cara yang cukup mudah dan tak guna banyak bahan!

CARA NAK BUAT PULUT NANGKA

Bahan-bahan yang diperlukan:

Buah nangka

Beras pulut (direndam 8 jam) kurang pun boleh
Santan Pekat (guna santan kotak, lagi pekat lagi bagus)
Garam
Gula
Daun pandan (optional)
Cara-caranya:
Pulut
1. Mula-mula toskan pulut yang direndam kukus dalam periuk kukus letak daun pandan nak bagi wangi.
2. Masuk santan pekat dalam bekas dan masukkan garam dan gula, agak-agak rasa dengan tekak kacau bagi hancur gula.
3. Pulut yang sudah masak (dikukus) tadi boleh angkat dan gaul bersama santan tadi sehingga santan meresap.
4. Lepas itu, masukkan semula dalam periuk pengukus dan kukus sekali lagi sampai keluar wap. Angkat penutup dan taburkan gula dan gaul menggunakan senduk sehingga sekata. Tutup api dan biarkan ianya sejuk.
Nangka
1. Isi nangka belah dan buang biji jangan belah terus separuh je.
2. Amil pulut yang dah sejuk tadi dan kepal-kepalkan dan masuk ke dalam perut nangka.
3. Dah siap semua masuk nangka yg dh isi pulut dalam periuk pengukus dan kukus sebentar 3-5 minit untuk bagi nangka lembut sikit. Jangan kukus  lama nanti lembik tak sedap. Kalau suka nangka yang rangup tak payah pun boleh.

Sos/kuah
1. Santan pekat kisar bersama isi nangka, agak-agak ya jangan banyak sangat dalam 5 atau 6 ulas je.
2. Letak atas dapur dan masak dengan api sederhana sehingga mendidih.
3. Masukkan gula dan garam ikut citarasa.

Jom cuba!
Sumber: Zalipah Ibrahim


Teknik Ajaib Nak Jauhkan Anak Dari Penyakit, Bukan Asyik Makan Ubat Semata-Mata!

Sedar atau tidak kalau anak-anak kita memang mudah sahaja sakit seperti demam atau selesema? Kadang-kadang sudah pelbagai jenis ubat, makanan tambahan dan makanan sihat sudah diberikan, namun anak-anak masih mudah terkena jangkitan penyakit. Apa lagi yang perlu dilakukan?
Berdasarkan perkongsian dari Dr. Ahmad Luqman Bukhari, terdapat cara lain bagi mak ayah memastikan kebarangkalian anak-anak mudah terkena penyakit. Ini tidaklah hanya bergantung kepada ubat semata-mata kerana apa yang mak ayah perlu beri adalah ‘sentuhan ajaib’!

TEKNIK AJAIB JAUHKAN ANAK DARI PENYAKIT

Sebenarnya, bukan sahaja dari sudut ubat-ubatan dan makanan yang boleh mengelakkan anak-anak dari terkena jangkitan penyakit. Perlu anda tahu bahawa penjagaan dari segi emosi dan sentuhan fizikal juga adalah rawatan ‘ajaib’ bagi menjauhkan anak-anak dari serangan penyakit!

Hal ini kerana, selalunya individu yang sering tertekan dan kurang mendapat kasih sayang tertentu amatlah mudah untuk terkena penyakit. Hal ini kerana, rasa rendah diri dan stress tersebutlah yang akan memberi efek negatif kepada sistem imuniti badan.

KERAP DIPELUK BOLEH JADI PENAWAR

Perasan atau tidak ketika kita masih kecil, pelukan dari ibu seolah-olah ubat yang paling mujarab sekali apabila kita menangis? Inilah antara satu kajian yang dilakukan dimana, pelukan dan sokongan moral adalah antara penawar untuk mengatasi penyakit. Kajian mendapati, individu yang sering mendapat layanan kasih sayang seperti pelukan dan sokongan moral, kebarangkalian untuk terkena penyakit seperti demam dan selsema adalah lebih rendah.

Oleh sebab itulah, penting untuk ibu bapa bukan sekadar mengucapkan rasa sayang kepada anak-anak, malah berikan sedikit sentuhan kasih sayang juga buat mereka. Mungkin anak-anak yang masih kecil masih tidak tahu untuk memberitahu bahawa mereka tertekan, namun perhatikan segala tingkah lakunya yang negatif. Inilah masanya untuk mak ayah berikan pelukan ajaib buat mereka.

*Semoga bermanfaat!
Sumber: Dr. Ahmad Luqman Bukhari


Patutlah Anak Kerap Batuk & Selsema, Rupanya Kena ‘Deep Clean’ Tilam Guna Cara Ini!

Menukar cadar katil dan sarung bantal secara berkala adalah amat penting sebagai langkah penjagaan kebersihan terutama untuk anak-anak kecil. Hal ini kerana, walaupun nampak sahaja macam bersih tetapi anda perlu tahu bahawa habuk dan hama menjadi penyebab anak-anak selalu sakit.
Bukan sahaja sarung yang perlu ditukar, malah tilam yang anda atau anak tidur pun sebenarnya perlu dibersihkan. Berat, macam mana nak bersihkan? Mudah sahaja, anda guna cara DIY untuk membasmi kuman yang terperangkap dalam tilam di rumah tu!

CARA NAK BERSIHKAN TILAM DARI KUMAN
Step by step on how to deep clean your mattress..
Tilam ni tempat biak banyak kuman-kuman kan mcm kita tengok iklan febreez tu..kita habiskan masa secara puratanya 5-8 jam sehari atas tilam, so deep clean sangat perlu ok. Nak angkat tilam jemur memang tak larat la kan nak nak kalau tilam 12 inch tu..so boleh guna cara ni tuk buat deep clean mattress..boleh try buat dalam 4 bulan sekali or time ade family members yang demam ke sakit..

1) Vacuum tilam guna kepala vakum yang kecik muncung tirus tu (tak guna untuk vacum lantai)

2) Hilangkan stain dekat tilam : terpulang la pakai cara apa pun..for me lebih suka letak baking soda, sembur dengan cuka biarkan seketika, gosok dengan kain ( boleh skip step ni kalau tilam tak kotor)
3) Tabur baking soda biarkan dlm 4-6 jam..utk serap moisture n odour

4) Vacum lebihan soda bikarbonat tu
5) Spray dettol + air

6) Anginkan tilam dengan bukak tingkap semua

Dah siap..senang kan?

Sumber : Syuhaidah Asmaa Khalid


6 Tips Rawat Cirit Birit Ketika Mengandung

Berita kehamilan merupakan satu perkara yang paling menggembirakan buat pasangan berkahwin dan menginginkan cahaya mata. Oleh itu, banyak perkara yang bakal berubah bermula dari saat anda tahu bahawa diri sedang hamil. Perubahan hormon akan berlaku begitu juga dengan tingkah laku ibu hamil. Sesetengah ibu akan mengidam makanan yang boleh menyebabkan perut anda meragam. Jadi, ini 6 perkara yang anda perlu buat untuk hilangkan cirit birit ketika hamil.
6 TIP PERLU BUAT UNTUK HILANGKAN CIRIT BIRIT KETIKA HAMIL

1.BANYAKKAN BEREHAT

Biasanya bila ibu hamil terkena cirit birit,badan akan menjadi lesu dan tidak bermaya akibat kehilangan banyak tenaga. Jadi pastikan korang berehat secukupnya bagi mengembalikan tenaga yang hilang supaya kandungan dan si ibu tidak terjejas.

2.MINUM AIR BANYAK

Minum air masak sebanyak mungkin. Kalau tekak dah loya nak telan air masak,ambil vitagen atau yakult. Minum sedikit demi sedikit supaya badan kekal terhidrasi dan bertenaga.
3.KERAP MAKAN

Walaupun ibu kerap ke tandas untuk membuang, pastikan korang tetap makan walaupun dalam kuantiti yang sedikit. Cuba makan makanan tinggi karbohidrat seperti roti,kentang,pasta atau nasi. Elakkan makan pedas dan berlemak. Menu sedap dan berkhasiat untuk ibu berpantang.
4.RAWAT SISTEM PENCERNAAN

Kalau kak fara, tiap kali cirit kak fara akan minum vitagen atau yakult. Sebab dua minuman ni memang sangat membantu dan cepat memulihkan sistem pencernaan badan tau. Tapi kalau ibu hamil yang ada GDM, boleh ambil vitagen yang tidak bergula.
5.JANGAN MEMANDAI BANTAI UBAT!

Elakkan mengambil sembarangan ubat ketika cirit birit sewaktu hamil. Ibu hamil perlu lebih peka dengan pengambilan ubat ketika hamil memandangkan tidak semua ubat-ubatan sesuai untuk ibu hamil. Korang kena rujuk dengan doktor dahulu sebelum membeli sebarang ubat.
6.SEGERA JUMPA DOKTOR

Kalau cirit-birit ketika hamil berlarutan melebihi 48 jam,segera ke klinik berhampiran. Jangan duk menangguh lama-lama di rumah. Elakkan bertangguh dari berjumpa doktor. Takut nanti ada kompilasi lain lak yang berlaku. Kan dah susah.
*Semoga bermanfaat!
Sumber: Kelab Soal Jawab Ibu & Bakal Ibu Comel


Rupanya Ada 2 Jenis Bacaan Suhu Demam, Pakar Kongsi Teknik Turunkan Suhu Tanpa Ubat

Situasi apabila anak-anak demam sudah pastinya merunsingkan ibu bapa. Tambah pula kalau suhu badan demam anak tidak mahu turun dan berlanjutan selama beberapa hari, lagi bahaya! Seperti apa yang dilakukan oleh ibu-ibu kita zaman dahulu, teknik jelum kain dalam air sejuk dan letakkan di atas dahi merupakan solusi yang terbaik. Namun, ada teknik yang betul bukan semata-mata biarkan kain basah atas dahi ya!
Berikut merupakan perkongsian pakar tentang tips untuk turunkan suhu demam anak yang terbahagi kepada dia iaitu ‘low grade fever’ dan ‘high grade fever’.

Baca juga: Pakar Kongsi Elak ‘Tepek’ Tuala Basah Atas Kepala Anak Bila Demam, Risiko Sawan!
BACAAN DEMAM LOW GRADE & HIGH GRADE, INI CARA NAK TURUNKAN SUHU

“Tadi saya periksa di rumah, anak saya demam.”

“Oo, berapa bacaan suhu waktu tu?” tanya saya pada ibu tu.
“37°C, semalam pun sama.”
Anak yang demam, ada 2 jenis bacaan suhu badan. Demam yang sedikit atau ‘low grade fever’ tu ialah bacaan suhu badan antara 37.5°C hingga 37.9°C. Demam tinggi atau ‘high grade fever’ pula ialah bacaan suhu badan 38°C dan ke atas. Ia boleh capai hingga lebih dari suhu 41°C. Senjata utama ibu ayah bila anak demam ialah kita jelum anak dengan air.
Cara Nak Turunkan Suhu Badan Anak

1. Guna air suhu bilik sahaja.
2. Basahkan kain atau tuala kecil dengan air tadi dan lap pada badan anak.
3. Kain tu dilap pada bahagian tangan, kaki, badan, kepala termasuk leher dan ketiak sampai kita rasa badan anak makin kurang panas.
4. Kain tu jangan diletak begitu saja pada kepala atau badan anak. Nanti haba tu terperangkap dalam badan anak.
5. Cara yang betul ialah jelum dan angkat kain tu. Biarkan air tu kering atas kulit badan anak. Buat berkali-kali.

6. Kalau guna air sejuk, suhu luaran anak memang boleh turun. Tapi ia tak kurangkan “core body temperature” (suhu dalaman).
7. Disebabkan perubahan suhu luaran badan, otak mula hantar signal ke otot. Budak tu akan mula menggigil, dan ini akan hasilkan lagi banyak haba.
8. Suhu badan anak yang melambung tinggi, boleh menambah risiko terjadinya sawan.
Cara ni taklah 100% sembuhkan demam anak. Ini sekadar 1 cara untuk buat anak kita jadi lebih selesa sementara tunggu dos ubat demam yang seterusnya. Bantu saya kongsikan ilmu ni dengan mak ayah yang lain ya.
Sumber: Twitter @DrRedzaZainol


Rawat Jangkitan HFMD Dengan Cepat, Boleh Cuba 6 Langkah & Barangan Kesihatan Ini

Jangkitan HFMD dalam kalangan kanak-kanak semakin meningkat. Oleh itu, penjagaan yang lebih rapi perlu diamalkan oleh ibubapa supaya anak-anak terhindar dan cepat sembuh setelah dijangkiti oleh HFMD. Kuncinya adalah, kebersihan yang maksimun! Jadi, berdasarkan perkongsian ibu ini anda boleh juga jadikan panduan mengenai tips serta produk yang digunakan untuk anak yang sudah dijangkiti ya!
PERKONGSIAN CARA JAGA ANAK KENA JANGKITAN HFMD
Rasa bersalah pulak kalau tak kongsi cara nak kurangkan jangkitan HFMD. Disebabkan ramai tanya, saya kongsi secara umum ja senang. Nak balas 1-1 mau putus jari. HFMD sejenis penyakit wabak melalui direct contact, air liur, hingus, najis, apa2 cecair dari orang yang sudah dijangkiti. So kita kadang tak tahu apa yang kita pegang, sentuh, main bekas orang yang dah dijangkiti.

Disebabkan kami anak beranak jenis tak reti duk rumah, iman pun jenis nak main kat taman. Merata-rata jalan, so tak dapat kita nak ngelak. Kalau terkena kita rawat dengan cepat, takkan nak kurung dia kat rumah sampai wabak ni xde, mau setahun tak keluar rumah.

So Anak saya pun antara salah seorang mangsa terkena jangkitan HFMD. Cuma tak pasti kena kat mana sebab kami memang tak de had bagi dia main, main di taman permainan setiap hari. Inspector kesihatan suspect jangkitan terkena samada di taman permainan dia selalu main atau lift yang kami guna untuk hantar dia ke rumah pengasuh. Sebab blok kami pun sebelum tu dah ada 2 orang kanak-kanak dijangkiti HFMD. So mungkin kami kongsi lift dan taman mainan yang sama juga boleh berisiko dijangkiti.

Alhamdulillah kami cepat bertindak ,masa mula-mula ada bintik2 merah kami ingat cuma kena gigit nyamuk. Tapi disebabkan HfMD tengah wabak, kami terus bagi treatment sendiri. Tak susah mudah ja untuk kurangkan dia merebak ke tangan kaki dan mulut. Supaya tak teruk.
CARA-CARA UNTUK JAGA ANAK TERKENA JANGKITAN HFMD
1. Kena mandikan dia dengan lifebuoy, saya gosok sental dia dengan lifebuoy sampai berbuih-buih dan biarkan 30saat-1 minit. Lepas tu bilas balik. 1 hari 3-4 kali dia mandi.
2. Cuci rumah dengan dettol, buka semua cadar, sarung bantal, sarung kusyen, carpet, baju semua kami basuh dengan dettol. Setiap pagi sebelum dia bangun kami mop rumah dan lap mainan, sofa, meja makan dengan pencuci dettol.
3. Lepas mandikan dia saya sapukan dia dengan Calamine Zinc Oxide + menthol supaya dia tak rasa gatal-gatal nak garu semua. Ubat ni untuk kurangkan rasa gatal dan rasa dia sejuk-sejuk.

4. Masa hari pertama dia kena dalam anak tekak dia ada ulcer tapi tak banyak, kami gunakan Gengigel Spray untuk hilangkan ulcer, 30 minit lepas tu dia dah rasa lega boleh makan minum macam biasa. Boleh juga gunakan AftaMed Spray. Kat sini dah habis, so saya guna Gengigel spray je.
5. Jangan lupa bawa ke klinik untuk dapatkan notification dan cuti kuarantin 5 hari
Senang ja kan, yang penting kita kena hapuskan punca dia dulu baru boleh anak-anak cepat baik dan jangkitan tu terus terbantut nak merebak. Kalau kita sibuk treat anak tapi punca utama dia kita tak hapuskan, dia akan kembali dijangkiti lagi. So rajin dengan tak je nak kena buat semua ni supaya dapat elakkan mereka sengsara.
6. Dibawah ni ada senarai barang yang saya gunakan. Pergi ke farmasi dan tunjuk. Itu sahaja. Ps:/ HFMD tiada ubat lain selain dari Kebersihan. Ini adalah tips bagi mereka yang sudah dijangkiti.
PRODUK YANG BOLEH DIGUNAKAN
Gengigel spray untuk ulcer mulut.
Aftamed spray utk ulcer mulut.
Calamine zinc oxide + menthol lotion untuk sapuan.
Sabun badan.
Sabun lantai
Pencuci baju.
Sumber :Norkhairunnisah Aziz


Rawat Luka & Kurap Kucing Guna 2 Bahan Di Dapur Je, Memang Berkesan!

Kalau ada kucing di rumah pasti risau jika bergaduh dengan kucing liar yang lain sehingga mencederakan diri mereka. Bila bawa ke klinik, risau pula nak sapu ubat yang diberikan kerana takut dijilat kucing.
Untuk lebih selamat dan lebih cepat menyembuhkan luka dan kurap kucing, anda boleh cuba buat sendiri sahaja menggunakan bahan semulajadi iaitu kunyit hidup dan minyak kelapa. Ikuti perkongsian lanjut di bawah.

Baca juga: Petua Elak Kucing Berak & Kencing Merata, Sembur Je Bahan Ni
RAWAT LUKA & KURAP KUCING GUNA 2 BAHAN DI DAPUR JE

Mak sediakan resepi ubat sapu jika majikan kita luka sana sini. Kalau guna krim sapu dari farmasi atau klinik, selalu risau kalau depa terjilat kan?

Kunyit adalah antifungal, antibakteria dan antiviral. Begitu juga dengan minyak kelapa. Terlalu banyak khasiat 2 bahan ni untuk kita dan para majikan. Yang penting ia selamat dan non toxic. Luka pun cepat baik!
Yang kita perlukan cuma 3 benda:
1. Kunyit hidup
2 Minyak kelapa (coconut oil)
3. Botol
Nota: kalau guna virgin coconut oil lagi bagus.
1. Basuh kunyit bersih-bersih kemudian keringkan. Tak perlu kering beria, boleh lap dengan tisu dapur saja.

2. Letakkan dalam botol, tuang minyak kelapa tadi.  Tak ada sukatan tepat untuk sebanyak mana kunyit dan minyak tu. Agak-agak saja. Yang penting kita bersederhana saja.

3. Tutup kemas dan siap. Simpan dan biarkan selama 2 minggu. Letak aje di satu tempat. Dalam tempoh ni minyak akan menyerap semua khasiat kunyit tadi.

4. Selepas 2 minggu warna dah bertukar. Kunyit semakin gelap dan minyak semakin kuning. Penuh khasiat dalamnya. Terus boleh sapu pada luka majikan kita yang buas amat tu. Mereka menjilat? Tak ada masalah. Terus jadi ubat untuk mereka.

5. Tengok warna minyak dah kuning. Luka kucing-kucing kita akan cepat sembuh dan mana-mana yang terkoyak tu akan cepat kering. Natural remedy tanpa bahan sintetik.
Selama mana minyak ni elok?  Selagi tiada bau hapak. Kalau dah bau hapak tu maksudnya dah expired jadi bolehlah dibuang, jangan gunakan dah ya. Jadi boleh buat dalam kuantiti yang sikit sahaja dulu supaya tak membazir.

Selamat mencuba!
Sumber: Facebook Suhaili Baharudin


5 Bahan Asli Untuk Hilangkan Parut Kudis Buta, Dah Tak Geli Pandang Kaki Sendiri!

Pernah tak terpandang kaki kemudian nampak parut kudis buta mengacau permukaan kulit anda. Pasti ‘spoil mood anda kan? Terutamanya wanita. Pasti keinginan memakai dres terkabur disebabkan oleh parut itu. Risau malu berdepan dengan orang, lalu memilih untuk tidak memakai baju yang menampakkan parut itu.
Usah risau, parut kudis buta ini ada penawarnya, bukan sahaja dari segi sains perubatan tapi dari segi perubatan tradisional! Guna 5 bahan natural yang bakal penulis kongsikan ini, pasti ada perubahan pada kaki anda.

Baca juga: 12 Petua Menghilangkan Parut Dengan Efektif, Tanpa Produk!
KUDIS BUTA

Kudis buta merupakan satu keadaan kesihatan berkaitan yang disebabkan oleh gigitan kutu bernama Sarcoptes scabiei. Kutu ini selalunya hidup, berjangkit, tenggelam dan menggigit kulit manusia sebagai parasit meninggalkan ruam-ruam yang merah, gatal, sakit dan nanah.

Yang paling merisaukan ialah ia sukar untuk dihilangkan tanpa rawatan terutamanya jika seseorang tidak menjaga kebersihan diri. Namun begitu, kemungkinan ada bahan natural yang boleh anda dapati di rumah untuk rawati parut kudis buta ini.
5 BAHAN ASLI HILANGKAN PARUT KUDIS BUTA
1. Minyak Cengkih

Minyak cengkih memiliki kesan antioksidan, antimikrobia, anestetik dan insektisida yang dipercayai mampu menyumbang untuk menyembuh parut kudis buta.
Ada kajian pada tahun 2010 mengatakan bahawa ia boleh membunuh kutu Sarcoptes scabiei pada luar serta yang tenggelam dalam kulit daripada terus membiak dan bertelur.
Walau bagaimanapun, sebelum menggunakannya, anda perlu dapatkan nasihat doktor untuk mengelakkan kesan sampingan yang tak diingini.
2. Gel Lidah Buaya

Gel lidah buaya ini berfungsi melegakan dan menyembuhkan kulit yang terengsa disebabkan oleh faktor risiko seperti cahaya matahari, alat solek atau jangkitan kutu.
Pada tahun 2009, kajian telah membuktikan ia boleh melegakan kudis buta dengan peratus keberkesanan hampir sama seperti ubat sapu Benzyl Benzoate.
Kelebihan gel lidah buaya ini adalah anda boleh cuba pada parut kudis buta kerana ia tidak membawa kesan sampingan berbahaya.
3. Minyak Nimba

Minyak nimba juga dipercayai mampu merawati kudis buta kerana mempunyai kesan antiradang, antibakteria, alagesik dan komponen aktif yang lain.
Pada tahun 2008, ada kajian yang telah menunjukkan bahawa penggunaan ekstrak minyak ini telah berjaya merawat isu scabies selepas beberapa minggu.
Demi menjauhkan diri dari kesan sampingan yang tidak diingini, anda perlu mendapatkan nasihat doktor sebelum menggunakannya.
4. Lada Cayyene

Lada Cayyene ini sebenarnya adalah lada cili merah pedas. Ia mampu melegakan rawaran kondisi kudis batu.
Terdapat kajian pada tahun 2010 yang membuktikan kesakitan kronik pada tisu lembut dapat dikurangkan dengan kandungan capsaicin yang ada dalam rempah ini.
Akan tetapi, pengambilan yang terlalu banyak akan memudaratkan iaitu menyebabkan rasa pijar pada kulit juga akan membuatkan anda berasa ketidakselesaan.
5. Minyak pohon teh

Sebenarnya minyak pohon teh adalah rawatan yang dalam bentuk ubatan sapuan paling efektif disebabkan kebolehannya yang mampu menyembuhkan ruam serta rasa gagal pada kulit kerana kudis buta.
Pada tahun 2016, satu kajian telah menunjukkan ia telah berjaya menyembuhkan kudis buta yang tidak berkesan melalui rawatan klinikal.
Ini kerana minyak pohon teh mampu membunuh kutu dan seumpamanya dengan bantuan sifatnya yang antibakteria, antiradang, antigatal dan akarisida.
Anda boleh mencari inisiatif bahan-bahan semulajadi ini di rumah. Tapi ingat yang paling penting adalah jaga kebersihan diri. Terus berjumpa dengan doktor jika mempunyai sebarang permasalahan berkaitan kudis buta. Semoga anda dapat kulit yang licin seperti dulu kala!
Sumber: Hello Doktor


Rawat Selsema & Batuk Berkahak Anak Dengan Teknik Tepuk Percussion, Mesti Lega!

“Anak aku ni dah lama selsema asyik tersumbat saja hidung dan berkahak. Katanya boleh guna teknik tepuk percussion, tapi macam mana eh?”
Teknik tepuk percussion adalah salah satu cara yang digunakan untuk mengubati masalah selsema dan batuk berkahak dalam kalangan anak-anak. Teknik ini juga menggunakan cara steaming yang mudah sahaja untuk dilakukan. Jom kita tengok panduan berdasarkan

KAEDAH TEPUK PERCUSSION
Anak bongsu saya, Ameer Zuhayr selsema dan batuk berkahak. Minggu lepas, beliau demam. Pakej nak masuk 7 bulan dan tumbuh 2 batang gigi baru menjadikan jumlah “senjata” dia cukup 4 batang. Memang padu dan perit. Ibu menyusu mungkin faham.
Tak tahan melihat dia susah nak bernafas dan batuknya berbunyi, saya ambil pendekatan untuk buat stim dan tepuk percussion. Kaedah ini saya belajar daripada Dr Nadir Khan dari Klinik Wangsa dan juga bahagian fisioterapi KPJ Ampang Puteri sebelum ini.

Tujuannya untuk melonggarkan kahak pada paru-paru dan mengeluarkan mukus (hingus), jika ada. Kanak-kanak bawah 2 tahun, mana ada ubat khas untuk batuk selsema, kan. Jadi doktor saran guna kaedah ini. Diingatkan, ini hanya kaedah alternatif menggunakan natural remedi. Mohon rujuk doktor bagi mendapat rawatan sewajarnya ya.

http://rootofscience.com/
BAHAN-BAHAN YANG DIPERLUKAN
1. Periuk nasi
2. 1 labu bawang putih (8-10 ulas)
3. Air
4. Lemon (tiada di rumah, saya tak guna bagi sesi ini)
http://nationalgeographic.co.id/
Kaedah penyediaan air stim.
1. Tuang air dalam periuk nasi.
2. Tumbuk bawang putih secara kasar. Tak perlu lumat. Saya tumbuk sekali dengan kulitnya. Dasar malas. Haha
3. Masukkan ke dalam periuk. Tekan butang Cook/ON.
4. Tutup periuknya dan tunggu sehingga air mendidih.

Kaedah stim dan tepuk percussion.
1. Tutup suis periuk. Letakkan di lantai.
2. Letakkan kerusi bersebelahan periuk. Untuk kita duduk.
3. Tiarapkan anak di atas riba. Boleh bedung anak terlebih dahulu, jika risau dia kuat meronta. Saya hanya peluk Ameer dan tundukkan kepalanya ke arah periuk.
4. Buka penutup dan halakan kepala anak pada stim. Pastikan jaraknya tidak terlalu dekat. Stim amat panas dan boleh mencederakan anak. Sudahlah selsema dan batuk, tambah melecur pula nanti. Naya. Haha
5. Tepuk secara ‘cupping’ pada bahagian belakang dadanya. Gambarnya saya sertakan sekali di bawah. 5 minit di sebelah kanan. Rehat. Jika ada hingus yang meleleh, bolehlah lap waktu ini. Kemudian, teruskan 5 minit lagi di bahagian kiri.

6. Pusingkan anak menghadap kita dan tepuk pada bahagian dada kiri dan kanan, sama seperti langkah 4.
7. Anak bakal melalak, kau steady sahaja. Itu pentingnya ada bekalan hati kering. Haha Doktor kata, lagi dia menangis lagi bagus. Paru-paru dia akan terbuka. Stim banyak masuk, maka cairlah kahak itu semua. Gitu.
8. Selalunya saya buat 15-20 minit. Ikutlah keadaan. Saya akan pastikan sehingga hingusnya berwarna jernih.
9. Selesai, angkat balik periuk tadi ke tempat asal. Pantang anak-anak saya tengok benda pelik atas lantai. Ada saja yang gatal tangan nak sentuh.
Ini cara tepuk ‘cupping’. Bunyi tepuk akan kedengaran kuat ya amat macam kau mendera anak. Tapi rilek, itu memang sound effect dari tepuk begini.
Saya rasa macam menang anugerah bila tengok hingusnya yang berwarna hijau pekat berjuraian keluar dari hidung. Puas hati weh. Kahak/hingus ini mungkin keluar dari hidung dan mulut. Kalau takde, kool sahaja. Dia keluar kat bawah. Hat dalam pampers. Doktor saran untuk ulang 1-2 kali sehari. Siaplah, kita repeat petang ini ya Ameer. Sambil buat stim, Ummi pun buat facial sauna. Lepas stim dan percussion tadi, saya mandikan dia. Tak sampai 10 minit lepas menyusu, terus terbongkang tidur.
Sumber : Siti Nurain Mohd Amin


7 Sebab Ibu Kena Buat Rawatan Stretch Mark

Apa itu STRETCH MARK?
Cantik ke tak?

Stretch mark adalah garisan-garisan putih yang muncul pada kulit. Selalunya stretch mark ini akan menyerang wanita hamil kerana kulit merenggang akibat rahim mengembang dengan kadar yang agak cepat. Mereka yang mengalami obesiti juga berkemungkinan diserang stretch mark. Perubahan hormon sewaktu mengandung menyebabkan garisan stretch mark akan berwarna merah, ungu atau merah jambu. Kawasan badan yang sering timbul stretch mark adalah perut, peha, payudara, lengan dan  punggung. Kadang-kadang agak seram melihat stretch mark ini. Adakalanya nak berpakaian seksi di hadapan suami pun agak malu. Jadi takkan nak biarkan sahaja kulit penuh dengan garisan-garisan yang menyesakkan mata ini?
Jom baca tips yang mungkin para ibu boleh praktikkan. Ingat, rawatan stretch mark itu sangat penting!

Cara merawat stretch mark

Jaga berat bedan selepas bersalin
1. Elakkan pertambahan berat badan yang mendadak sewaktu mengandung
Tidak dinafikan semasa hamil selera makan bertambah dua kali ganda. Tetapi harus diingat untuk mengawal selera makan anda. Bimbang nanti sewaktu hamil diserang kencing manis pula. Stretch mark dapat, penyakit pun dapat!
Badan kita perlukan vitamin yang secukupnya
2. Ambil makanan seimbang dan pengambilan vitamin C untuk merangsang kolagen
Amalkan memakan buah, minum yogurt dan susu segar. Elakkan juga pengambilan kafien yang boleh mengeringkan kulit.
Pakai krim pelembap untuk ‘stretch-mark’
3. Sapu pelembap
Sekarang banyak pelembap untuk stretch mark yang dijual di farmasi. Contohnya minyak zaitun, baby oil, cocoa butter dan lain-lain lagi. Sapukan pelembab selepas mandi dan sebelum tidur di kawasan badan yang disebut tadi.
Pakai korset yang selesa, bukan menyakitkan diri sendiri
4. Memakai korset
Korset ini boleh pakai selepas bersalin ya para ibu. Bukan sebelum bersalin. Korset akan membantu menegangkan kulit yang kendur selepas bersalin. Siapa tahu boleh bertukar jadi anak dara kembali.

Bersenam atau ‘exercise’ untuk kekalkan tahap kecergasan
5. Bersenam
Walaupun anda sedang hamil, jangan abaikan senaman untuk ibu mengandung. Amalkan senaman ini sehingga anda melahirkan anak.
Contoh rawatan ‘Fractional CO2’ untuk jerawat
6- Rawatan fractional CO2 laser
Garisan merah atau ungu akan bertukar menjadi garisan putih. Bagi para ibu yang inginkan kesan yang pantas, anda disyorkan untuk mencuba rawatan fractional CO2 laser. Tetapi harus diingatkan rawatan ini mungkin perlu dilakukan berulang kali sehingga garisan ini pudar kerana ia bergantung kepada tahap stretch mark itu sendiri.

Asam jawa untuk kempiskan perut
7. Amalkan petua tradisional
Walaupun kini sudah zaman moden, jangan sekali-kali lupakan petua tok nenek kita dahulu. Lagipun petua dahulu kala lebih menjimatkan dan selamat. Tiada sebarang bahan kimia pun. Antara petua lama yang boleh dikongsi ialah ramas sedikit asam jawa dengan kapur atau ragi. Campurkan dengan sedikit air sehingga sebati. Kemudian sapu di bahagian yang ada stretch mark sebelum tidur. Lakukan setiap malam. Insyaallah berkesan.